open-index/open-wikipedia-markdown huggingface dataset:
假名

**假名**（；），係日本獨有嘅表音文字，有平假名、片假名、萬葉假名等唔同嘅表記法。

｢假名｣ 呢個名，係相對 ｢真名｣（即漢字）。而家嘅 ｢假名｣ 嘅日文讀音係 ｢かな｣，但係古時本來讀 ｢｣，之後簡化成做 ｢｣，再簡化成今日嘅讀音。
## 基本用法

假名有音節文字嘅特徵。音節文字係表音文字嘅一類，佢哋嘅特徵係每一個符號都表示緊音節。假名係一種音節文字，舉幾個平假名做例子，每個假名掕咗相應嘅日羅同 IPA ：

—如果使用日本話嘅人想寫 **kinou**（**琴日**噉解），就可以寫做。留意平假名每一個符號都可以包含一個輔音加一個元音，而唔係好似（例如）羅馬字噉個個符號淨係對應單一嘅輔音或者元音。

嚴格嚟講，假名表示緊嘅係音拍。例如以下呢幾隻日語字詞噉：

**きょ**（kyo-）噉嘅拗音計一個符號。留意用咗嘅假名數量對應嘅係音拍量。

## 萬葉假名

由大約 5 至 6 世紀起（唐朝始於 7 世紀），日本開始同古代嘅唐人大規模噉交流，受漢語（尤其係中古漢語）影響得好犀利，亦全面引入漢字。噉自然開始有日本人嘗試用漢字書寫日本話。由 7 世紀嘅奈良時代開始，日本列島嘅人就大規模噉用漢字寫佢哋嘅語言，淨係攞漢字嘅音忽略啲漢字嘅意思，即係例如
*「想寫 **ka**（想像）呢個音呀？用**可**呢隻漢字寫。唔好理隻漢字係乜解。」
*「想寫 **wa**（想像）呢個音呀？用**和**呢隻漢字寫。唔好理隻漢字係乜解。」
*「想寫 **ru**（想像）呢個音呀？用**流**呢隻漢字寫。唔好理隻漢字係乜解。」
於是就形成咗萬葉假名，會寫出好似以下噉嘅文字。以下呢段嘢取自《萬葉集》 17/4025 ，當中**粗體**嗰啲唔係萬葉假名，而係訓讀嘅日文漢字：

萬葉假名有唔少問題：日本話一隻字詞好多時起碼幾段音節咁長，即係話日本人寫一隻字詞（表達一個完整嘅意思）閒閒哋要用成三四隻漢字，被指係好冇效率。於是乎後嚟就出現咗好似
:「想寫 **a** 音嗰陣吓吓都要寫**阿**呢隻咁多筆劃嘅漢字，寫到手都軟埋。今後對**阿**做簡化，寫做**ア**算數。」
:「想寫 **ki** 音嗰陣吓吓都要寫**機**，寫到手都軟埋。今後簡化做**キ**。」
:「想寫 **ri** 音嗰陣吓吓都要寫**利**，寫到手都軟埋。今後簡化做**リ**。」
噉嘅諗頭，最後就形成咗平假名同片假名。

## 平假名同片假名

## 變體假名

歷史上，一個摩拉唔一定衹有一個假名同佢對應，而往往會有好多個變體假名（日文：変体仮名）嚟表示佢。但自從之後，啲變體假名連同わ行「ゐゑを」都廢止使用（「を」准衹保留喺賓格助詞度）。所以啲變體假名就剩係喺一啲人名、地名、招牌名同埋傳統藝術（譬如花札）入便用到；而喺1948年實行之後，變體假名亦唔可以再喺姓名登記嗰陣時用。

## 連出去
*假名練習冊 (PDF)
*変体仮名 五十音順一覧
## 引述

## 註釋
12月27號

## 大件事
* 1831年：查理斯·達爾文搭比高號由英國嘅普里茅斯出發，開始五年嘅環球航行。
* 1945年：多國簽訂批准《布雷頓森林協議》，成立國際貨幣基金同埋世界銀行。
* 1947年：希臘政府勒令解散希臘共產黨，導致希臘內戰。
* 1965年：美國賣F5A自由式戰鬥機畀臺灣。
* 1969年：第32屆日本眾議院議員總選舉。
* 1970年：香港大嶼山塘福騷動，500個囚犯不滿獄警打人而脅持一個獄警。警方派出防暴隊到場，雙方對峙咗三個鐘頭先至平息。
* 2001年：美國正式宣佈中華人民共和國永久正常貿易關係地位。
* 2002年：全球最大嘅水利工程中國嘅南水北調工程動工。
* 2007年：。
* 2008年：加沙之戰 (2008–09年)爆發。
* 2020年：香港屯門-赤鱲角隧道通車，屯門至赤鱲角連接路全綫通車。

## 響呢日出世嘅人
* 1571年：祖漢尼斯·開普勒，德國天文學家同數學家（1630年死）
* 1797年：迦利布，印度詩人（1869年死）
* 1814年：，法國總理（1896年死）
* 1822年：路易·巴士德，法國微生物學家同化學家（1895年死）
* 1896年：薛岳，中華民國抗日將領（1998年死）
* 1898年：淺沼稻次郎，日本政治人（1960年死）
* 1901年：瑪蓮德烈治，美國電影演員同歌手（1992年死）
* 1924年：紅線女，粵劇演員，原名鄺健廉（2013年死）
* 1931年：黎可漂，越南政治人（2020年死）
* 1931年：浦偉士，英國銀行家，滙豐集團前主席
* 1939年：吳耀漢，香港演員（2023年死）
* 1943年：加藤登紀子，日本唱作人同演員，原名藤本登紀子
* 1943年：Peter Sinfield，英國詩人同詞曲作家
* 1948年：謝勒·狄柏度，法國演員
* 1951年：查迪洛，墨西哥總統
* 1952年：林正英，原名林根寶，香港演員同武術指導（1997年死）
* 1958年：鄭問，臺灣漫畫家，原名鄭進文（2017年死）
* 1964年：齊柏林 (臺灣)，臺灣導演同攝影師、環境保護運動者（2017年死）
* 1965年：薩爾曼汗，印度演員，「波里活三汗天王」之一
* 1966年：福田正博，日本足球員
* 1968年：莊文強，香港電影編劇、導演，代表作《無間道》三部曲、《竊聽風雲》系列
* 1971年：伍樂城，香港音樂監製同作曲人
* 1972年：酒井哲也，日本配音員
* 1974年：折笠富美子，日本配音員
* 1975年：馬田·拿殊，加拿大足球員
* 1975年：黃韻仁，星加坡音樂製作人同作曲家
* 1976年：吳文遠，香港社會民主連線主席
* 1977年：易小玲，馬尼拉人質事件人質
* 1978年：梁宏正，香港政府官員
* 1978年：增川洋一，日本配音員
* 1979年：薩頂頂，中國歌手，原名周鵬
* 1981年：鄭少偉，香港足球員
* 1982年：小山拓土，日本足球員
* 1984年：馮鎵瀠，香港模特兒同演員
* 1984年：，法國網球員
* 1984年：丁文琪，臺灣歌手，原名江文琪
* 1987年：陳安立，香港藝人
* 1988年：，中國演員
* 1988年：玉澤演，南韓歌手同演員，組合2PM成員
* 1988年：希利威廉絲，美國歌手
* 1988年：山田大記，日本足球員
* 1989年：久野吹雪，日本足球員
* 1989年：內田真禮，日本配音員
* 1989年：王嫣辰，香港藝人，原名王淑玲
* 1990年：拉奧歷，加拿大網球員
* 1990年：薛茹心，加拿大選美活動佳麗
* 1991年：張雪瑩，香港演員
* 1991年：李卡度，香港欖球員
* 1991年：胡佳琪，星加坡演員
* 1992年：齋藤純平，日本足球員
* 1992年：張靜茵，香港模特兒
* 1993年：顏卓靈，香港演員
* 1993年：志知孝明，日本足球員
* 1993年：黃婉恩，香港無綫電視藝員
* 1994年：謝曉盈，香港唱作人，藝名Kiri T
* 1995年：添麥菲查洛美，美國演員
* 1995年：周可茵，香港新聞從業員
* 1995年：柳田健太，日本足球員
* 1997年：敖嘉揚，香港選美活動佳麗
* 1997年：Vachirawit Chiva-aree，泰國演員、模特兒同歌手
* 1997年：張圭悧，南韓歌手
* 1997年：羅展朗，香港歌手
* 1999年：寶田沙織，日本足球員
* 2001年：盧卡斯梅頓斯，德國泳手
* 2006年：潘心悅，香港演員，組合Hurricane同偶像女生成員
* 金武林，中國音樂製作人
* 柏山奈奈美，日本配音員

## 響呢日死嘅人
* 1673年：片桐貞昌，日本大名同茶人
* 1923年：艾菲爾，法國工程師，作品有巴黎鐵塔
* 1936年：蔣介卿，蔣中正家族
* 1968年：樂蒂，香港國語片演員，原名奚重儀
* 1972年：皮爾遜，加拿大總理
* 2003年：阿倫卑斯，英國演員
* 2003年：英若誠，中國話劇、電影演員
* 2007年：貝娜齊爾，巴基斯坦總理
* 2009年：高林隆，日本足球員
* 2012年：谷口節，日本配音員
* 2014年：李福兆，香港交易及結算所前主席，1987年股災時下令停市四日
* 2016年：嘉莉菲絲，美國演員
* 2016年：張盈眞，臺灣藝人
* 2018年：，南韓歌手，組合成員
* 2018年：岡本啓三、末森博也，日本死刑犯
* 2023年：李善均，南韓演員

## 節慶、風俗習慣
*  社會主義憲法節
*  防範流行病國際日

## 出面網頁
12月26號

## 大件事
* 1869年：芭蕾舞劇《唐吉訶德》喺莫斯科首次公演。
* 1898年：法國化學家居里同佢老婆居里夫人宣佈發現一種新嘅元素，之後命名做鐳。
* 1986年：香港仔避風塘四級火，燒四個鐘頭先至救熄，千幾個居民無家可歸。
* 1991年：蘇聯最高蘇維埃召開最後一次會議之後宣佈解散，蘇聯正式解體。
* 1993年：中國大陸各地舉行各種活動紀念毛澤東百歲冥壽。掀起一股毛澤東熱。
* 2001年：形成，係2001年太平洋颱風季最後一個形成嘅風暴，亦係太平洋最近赤道形成嘅熱帶氣旋（1.4° N）。
* 2002年：香港賽馬馬匹精英大師第一次出戰沙田馬場一千米賽事，就已經跑第一，而且全程唔使鞭。
* 2003年：，最少26271死，22628傷。
* 2004年：印尼蘇門答臘對出嘅海底發生地震，引發海嘯，印度洋沿岸多國受災，超過29萬人死。
* 2004年：第4屆烏克蘭總統選舉次輪投票重新舉行，由尤先科當選。
* 2005年：廣州地鐵2號綫調整工程（琶洲至萬勝圍區間）（呢段現時係8號綫）、3號綫首段（廣州東站至客村）、4號綫大學城專綫（萬勝圍至新造段）開通營運。
* 2006年：臺灣屏東縣恆春西南方近海發生黎克特制6.7級地震，係臺灣西南外海百年以來錄得最強嘅地震，造成2死42傷，多條海底電纜因此中斷，導致東亞區內網際網絡、國際電話服務受阻。
* 2007年：科學家發現甲蟲嘅分枝 (lineages) 喺侏羅紀已經出現，重早過有花植物。
* 2009年：武廣客運專綫通車運營。
* 2011年：廣深港高速鐵路廣州南至深圳北段率先通車運營。
* 2013年：日本首相安倍晉三參拜靖國神社。
* 2013年：6名來自乍得嘅維持和平部隊成員喺中非共和國進行任務時死咗。
* 2015年：（非遺博覽園站至萬年場站段）開通載客運營。
* 2016年：中華人民共和國同聖多美普林西比喺北京簽復交公報，恢復外交關係。聖多美普林西比啱啱先至喺21號同中華民國斷交。
* 2017年：第51屆利比里亞總統選舉次輪投票，由韋亞當選。
* 2024年：以色列對也門發動新一輪空襲，目標係胡塞運動控制嘅首都薩那國際機場同多個港口，造成最少4死16傷。世界衞生組織總幹事‌譚德塞證實，當時佢同世界衞生組織、聯合國團隊正身處薩那國際機場準備上機，被轟炸嘅機場控制塔同候機室「就喺離佢哋幾米遠嘅地方」(just a few meters from where we were)。

## 響呢日出世嘅人
* 1194年：腓特烈二世 (神聖羅馬帝國)，神聖羅馬帝國皇帝（1250年死）
* 1536年：李珥，大朝鮮國哲學家同作家（1584年死）
* 1791年：查理斯·巴貝治，英國數學家（1871年死）
* 1864年：丘逢甲，臺灣同廣東詩人同教育家（1912年死）
* 1864年：尹致昊，韓國獨立運動者、政治人、教育者（1945年死）
* 1869年：伊澤多喜男，臺灣總督（1949年死）
* 1890年：陳布雷，蔣介石謀士（1948年死）
* 1893年：毛澤東，中華人民共和國開國領袖（1976年死）
* 1904年：阿萊霍·卡彭鐵爾，古巴小說家（1980年死）
* 1920年：麥鄧麗娉，香港總督麥理浩遺孀，通稱麥理浩夫人（2020年死）
* 1934年：林黛，香港演員，原名程月如（1964年死）
* 1937年：納辛貝·埃亞德馬，多哥總統（2005年死）
* 1940年：宮本輝紀，日本足球員（2000年死）
* 1940年：，美國經濟學家，諾貝爾經濟學獎得主
* 1941年：黃翔，中國詩人同藝術家
* 1946年：近江友介，日本足球員
* 1947年：佐治孔羅特，斐濟總統
* 1953年：蔡國權，香港歌手
* 1958年：苗大衛，加拿大多倫多市長
* 1959年：王立軍，中國重慶市副市長、公安局局長，王立軍事件主角
* 1963年：，加拿大籃球員
* 1968年：孫濤，中國話劇演員同歌手
* 1970年：梁文道，香港傳媒人
* 1971年：謝拉力圖，美國演員、歌手同導演，樂隊30秒上火星成員，奧斯卡金像獎最佳男配角
* 1974年：何超儀，香港歌手同演員，藝名何超
* 1975年：，智利網球員
* 1975年：高瀨耕造，日本新聞主播
* 1976年：盛品儒，中國生意人（2025年死）
* 1978年：蔣萬安，臺灣政治人物，蔣中正家族，原名章萬安
* 1979年：霍建華，臺灣演員
* 1980年：曺政奭，南韓演員同模特兒
* 1981年：張頴康，香港演員
* 1982年：小栗旬，日本演員
* 1983年：李野，中國短道速滑運動員
* 1983年：高橋優 (歌手)，日本唱作人
* 1986年：安座間美優，日本模特兒同演員
* 1986年：林浩銘，香港補習先生
* 1986年：曉高洛里斯，法國足球員
* 1986年：三門雄大，日本足球員
* 1986年：宋歌人，南韓歌手
* 1987年：山田尚幸，日本足球員
* 1988年：黎榮業，香港廣播節目主持人
* 1988年：松本亞彌華，日本排球員，原名王亞辰
* 1988年：能登有沙，日本配音員
* 1988年：小川志保，日本足球員
* 1988年：邱耀鋌，香港電子音樂製作人，藝名Zight
* 1989年：秋山依里，日本配音員
* 1989年：，牙買加短跑手
* 1989年：舒夫真高 (哈薩克人)，亞洲小姐競選冠軍
* 1989年：田中惠太，日本足球員
* 1990年：太田岳志，日本足球員
* 1990年：艾朗藍斯，威爾斯足球員
* 1990年：富山貴光，日本足球員
* 1990年：黃雅顯，香港模特兒，外號「D Cup阿嬌」
* 1992年：夏志明，香港足球員
* 1992年：黃凱琪，香港無綫電視藝員
* 1995年：楊詠彤，香港模特兒
* 1998年：李琛瑜，香港演員
* 1999年：吳磊，中國演員
* 2000年：陳樂，香港舞蹈員
* 2000年：沈子貴，英倫／中華臺北足球員
* 2000年：藤井陽也，日本足球員
* 2000年：，美國國際象棋棋士
* 2009年：胡俊軒，香港童星
* 晏維，中國主持人
* 深田愛衣，日本配音員

## 響呢日死嘅人
* 268年：聖德宜（聖狄約尼削），羅馬天主教教宗
* 418年：聖佐西，羅馬天主教教宗
* 532年：元曄、元朗 (北魏)，北魏皇帝
* 658年：尉遲敬德，大唐軍人
* 1530年：巴卑爾，蒙兀兒汗國開國君主
* 1896年：埃米爾·杜布瓦-里蒙，德國醫生同生理學家
* 1931年：，美國圖書館學家，杜威十進製圖書分類法發明人
* 1945年：阮福晃，大南帝國皇帝
* 1968年：荀慧生，中國京劇演員
* 1972年：哈利·S·杜魯門，美國總統
* 1999年：沙瑪，印度總統
* 2006年：謝拉特·福特，美國副總統、總統
* 2009年：欒義軍，中國足球員同足球教練
* 2011年：高華，中國史學家
* 2021年：杜圖，南非大主教同人權運動家，諾貝爾和平獎得主
* 2023年：黎淑賢，香港演員
* 2024年：曼莫亨辛格，印度總理

## 節慶、風俗習慣
*拆禮物日
*聖斯德望慶日

## 出面網頁
口語

**口語**，或**口講嘅說話**，係用把口講出嚟嘅自然語言，除咗手語 以外，全世界嘅語言都係口語。

## 特色
口語嘅相對係書面語。最初人嘅語言係口語，文字出現，書面語跟住發展出嚟。

口語係**自然語言**係相對於人工語言嚟講嘅。之所以「自然」係因為口語直接講出嚟，唔似書面語可以有多多人工嘅規則，好似先生對學生咁講：「呢編嘢嘅呢句唔啱文法，寫過」。最人工化嘅語言就係**電腦程式語言**（Computer programming language），係由人設計出嚟嘅。 

喺語言學嚟講，口語直接顯露人講嘢嘅真正特色，而書面語言只係「修改過」嘅講嘢記錄，語言學家攞「口講嘅說話」嚟做資料，作出分析，事關佢哋認為日常嘅說話更真。從文法觀點嚟睇，口講嘅說話通常有自己嘅一套文法，有時同書面語言文法好唔同。

今時今日，重有啲語言係有得講但係冇得寫，即係有口語但係冇書面語。

## 睇埋
*白話文
兄弟

**兄弟**，倫理關係之一，講兩個或多個男，一家之中，有同一個亞爸或者亞媽，長為兄，幼為弟。兄一般叫亞哥，弟一般叫細佬。若果男女都計，叫兄弟姊妹。只有女就叫姊妹。另女長男幼為姊弟、男長女幼為兄妹。

大家族中，同姓氏同輩份嘅男，都可以兄弟。

兄弟可以結拜出來，結拜兄弟亦叫兄弟。就算唔結拜，年紀近而交情深而嘅人，有時會用兄弟相稱，以示親密。

## 文
英文寫做brother。

舊時音譯英文brother叫「市罅打」。

香港有啲討論區，用英文brother音譯，討論者以巴打相稱。

## 睇埋
*姊妹

## 註

## 參考
資訊集 (博弈論)

對策論嘅**資訊集**（*information set*）係一種集，喺場博奕某一點，據某一位玩家所觀察，所有此前可能出現嘅着（moves）組成**資訊集**。 例如，若果場博奕係完全訊息遊戲，咁每資訊集只有一樣嘢。否則，有啲玩家唔清楚場遊戲玩到邊度，唔清楚自己嘅形勢。

展開式遊戲表示中，一資訊集表示成一串決定節點（*decision nodes*）：
# 每一節點屬於一玩家
# 當場遊戲玩到資訊集度，輪到要郁個玩家唔識分辯資訊集內各節點。換言之，若資訊集有多點，所屬玩家唔知場遊戲實在到咗其中邊一點。
12月29號

## 大件事
* 1845年：德薩斯共和國併入美國，成為第28個美國州份。
* 1853年：渣打銀行成立。
* 1911年：大蒙古國由大清獨立。
* 1928年：「東北易幟」。
* 1937年：愛爾蘭採用新嘅愛爾蘭憲法，將國名正式定為「愛爾蘭」（Éire）。
* 1938年：汪精衞發表《艷電》公開叛國投日。
* 1940年：英國首都倫敦受到納粹德國戰機轟炸、掉燃燒彈，倫敦舊區大火，有歷史價值嘅建築焚毀。
* 1952年：。
* 1968年：南京長江大橋起好通車。
* 1969年：剛果共和國總統創立，成爲剛果嘅執政黨同唯一合法政黨。恩古瓦比做剛果勞動黨中央委員會主席、共和國總統、國家元首兼國務委員會主席。
* 1991年：中華航空一貨機由中正國際機場飛去美國安克拉治期間，機上5人咸不剌死晒。
* 1991年：第1屆烏茲別克總統選舉，由伊斯蘭·卡里莫夫當選。
* 1993年：中華人民共和國宣佈由1994年開始取消人民幣官方同埋市雙軌制，實行單一浮動匯率制，人民幣匯價併軌。
* 1993年：世界最大露天佛像香港大嶼山天壇大佛舉行開光大典。
* 2002年：中國喺酒泉衛星發射中心成功發射神舟四號飛船，進行無人狀態下全面考核嘅一次飛行試驗。
* 2005年：印尼政府撤離最後一批駐守亞齊嘅非當地部隊，蹂躪亞齊近卅年嘅內戰宣告結束。
* 2006年：英國女探險家漢娜·米肯德到咗南極點，以40日時間創造新嘅「單人最快南極探險紀錄」。
* 2008年：第9屆孟加拉國國會選舉。
* 2012年：一架調度航班由捷克帕爾杜比采飛去俄羅斯莫斯科，，8名機組人員5死3重傷。
* 2013年：俄羅斯伏爾加格勒嘅，18死44傷。
* 2013年：一級方程式七屆冠軍米高舒密加喺法國阿爾卑斯山滑雪時頭部嚴重受傷。
* 2020年：克羅地亞發生黎克特制6.4級，7死。
* 2024年：濟州航空一客機由泰國曼谷飛去南韓務安，，179死2傷，係南韓領土範圍最嚴重嘅飛機失事。

## 響呢日出世嘅人
* 1709年：伊利沙伯 (俄羅斯女皇)，俄羅斯帝國沙皇（1762年死）
* 1800年：查理斯·固特異，美國生意人同發明家（1860年死）
* 1808年：安祖莊臣，美國總統（1875年死）
* 1809年：威廉格萊斯頓，英國首相（1898年死）
* 1859年：貝努斯蒂亞諾·卡蘭薩，墨西哥總統（1920年死）
* 1861年：Kurt Hensel，德國數學家（1941年死）
* 1899年：聶榮臻，中華人民共和國元帥（1992年死）
* 1910年：羅納德科斯，英國經濟學家，諾貝爾經濟學獎得主（2013年死）
* 1921年：，南斯拉夫聯盟共和國頭一任總統（2014年死）
* 1924年：金聖愛，北韓金日成第二任老婆（2018年死）
* 1925年：李國士，英國殖民地漁農官員，做過香港漁農處長（2016年死）
* 1929年：何振梁，國際奧林匹克委員會委員、中國奧委會榮譽主席（2015年死）
* 1929年：申紀蘭，唯一連任13屆嘅全國人大代表（2020年死）
* 1931年：潘迪華，香港歌手同演員，原名潘宛卿
* 1935年：彭蔭剛，中國國民黨中央評議委員主席團主席
* 1938年：莊威，美國演員
* 1950年：煒烈，香港演員，原名劉永偉
* 1953年：湯馬士巴哈，德國劍擊手，國際奧林匹克委員會主席
* 1954年：今井敏明，日本足球員同足球教練
* 1954年：高圓宮憲仁親王，日本皇室（2002年死）
* 1959年：岡崎律子，日本歌手（2004年死）
* 1959年：何家勁，香港演員同歌手
* 1962年：，加泰隆尼亞自治區主席
* 1963年：余華英，中華人民共和國人販（2025年死）
* 1964年：蔡科俊，臺灣結他手、作曲家同音樂製作人
* 1967年：華高斯基姐妹嘅莉莉華高斯基，美國跨性別導演、編劇同監製，之前叫安迪華高斯基
* 1969年：梁小冰，香港演員
* 1971年：陳廣仁，香港音樂人同塗鴉藝術家
* 1971年：，南韓配音員
* 1972年：祖迪羅，英國演員
* 1972年：西川宏美，日本配音員
* 1975年：大塚真司，日本足球員
* 1975年：楊詩敏，香港演員，外號「蝦頭」
* 1978年：林宇中，馬來西亞歌手
* 1978年：奈須伸也，日本足球員
* 1979年：押切萌，日本模特兒
* 1980年：陸詩韻，香港藝人
* 1981年：荒川靜香，日本花式溜冰運動員
* 1982年：愛麗遜巴妮，美國演員
* 1982年：陳靜 (英國演員)，英國演員
* 1984年：古祖兒，香港選秀節目參賽者
* 1986年：那須川將大，日本足球員
* 1988年：文詠珊，香港演員同模特兒
* 1988年：任嬌，中國演員同模特兒（2017年死）
* 1988年：，中國演員
* 1989年：錦織圭，日本網球員
* 1989年：黃鎧晴，香港歌手
* 1990年：蔡梓銘，香港藝人
* 1990年：阿倫‧起範，南韓歌手同演員，組合U-KISS成員，原名金起範
* 1992年：陳詩欣，香港歌手
* 1994年：細丹嘅茄汁人，美國DJ、YouTuber同歌手
* 1994年：林善懿，香港記者
* 1994年：仙頭啓矢，日本足球員
* 1995年：生駒里奈，日本演員
* 1996年：湊崎紗夏，南韓組合TWICE日本籍成員
* 1997年：高嶺朋樹，日本足球員
* 2000年：馬嘉希，香港選美活動佳麗

## 響呢日死嘅人
* 721年：元明天皇，日本天皇
* 1170年：，英倫大法官
* 1208年：完顏璟，大金皇帝
* 1703年：梅斯達菲二世，鄂圖曼帝國蘇丹
* 1825年：雅克路易大衛，法國畫師，作品包括《蘇格拉底之死》
* 1916年：拉斯普京，俄羅斯神秘學家
* 1926年：賴內·馬利亞·里爾克，奧匈帝國詩人
* 1986年：麥美倫，英國保守黨黨魁同英國首相
* 1986年：塔可夫斯基，蘇聯演員同導演
* 2014年：夏利萊，香港印度裔商人同慈善家
* 2015年：金養建，朝鮮勞動黨中央書記兼統一戰線部長
* 2018年：林嶺東，香港導演
* 2020年：皮爾·卡丹，法國時裝設計師
* 2022年：比利，巴西足球員
* 2022年：Vivienne Westwood，英國時裝設計師
* 2024年：占美·卡特，美國總統，諾貝爾和平獎得主
* 2024年：糸岡富子，日本超級人瑞

## 節慶、風俗習慣
*  獨立日

## 出面網頁
木古內町

**木古內町**(日文：**木古内町**)係日本北海道渡島綜合振興局上磯郡嘅一個町。喺2024年12月31號人口有3,528人。
知內町

**知內町**(日文：**知内町**)係日本北海道渡島綜合振興局上磯郡嘅一個町。喺2024年12月31號人口有3,783人。
龜田郡

**龜田郡**(日文：**亀田郡**)係日本北海道渡島支廳嘅一個自治郡，轄下有1町。

*七飯町
七飯町

**七飯町**係日本北海道渡島綜合振興局龜田郡嘅一個町。喺2024年12月31號人口有27,146人。
上磯郡

**上磯郡**係日本北海道渡島支廳嘅一個自治郡，轄下有2町。

* 木古內町
* 知內町
森町 (北海道)

**森町**係日本北海道渡島綜合振興局嘅一個町。喺2024年12月31號人口有13,584人。
山越郡

**山越郡**係日本北海道渡島支廳嘅一個自治郡，郡名起源於阿伊努語嘅「yam-us-nay」（栗子多嘅河川）。

## 轄區
轄下有1町。

* 長萬部町
厚澤部町

**厚澤部町**（）係日本北海道檜山振興局檜山郡嘅一個町。喺2024年12月31號人口有3,270人。
上之國町

**上之國町**(日文：上ノ国町)係日本北海道檜山振興局檜山郡嘅一個町。喺2024年12月31號人口有4,134人。
奧尻郡

**奧尻郡**(日文奥尻郡)係日本北海道檜山支廳嘅一個自治郡，轄下有1町。

*奧尻町
檜山郡

**檜山郡**係日本北海道檜山支廳嘅一個自治郡，轄下有3町。

*厚澤部町
*江差町
*上之國町
奧尻町

**奧尻町**(日文：奥尻町)係日本北海道檜山振興局奧尻郡嘅一個町。喺2024年12月31號人口有2,138人。
瀨棚郡

**瀨棚郡**(日文：瀬棚郡)係日本北海道檜山支廳嘅一個自治郡，轄下有1町。

*今金町
今金町

**今金町**係日本北海道檜山振興局瀨棚郡嘅一個町。喺2024年12月31號人口有4,444人。
瀨棚町

**瀨棚町**（せたな町）係日本北海道檜山振興局久遠郡嘅一個町。喺2024年12月31號人口有6,730人。
香港字 (字粒)

**香港字**係由香港英華書院研發鑄造嘅明體字，亦係世界上第一套完整可用嘅中文鉛鑄字粒（活字），有最優雅中文鉛活字嘅稱號。

香港字賣到全世界，可見於理雅各翻譯《中國經典》、羅存德編撰《英華字典》、王韜《循環日報》、孫俊臣為澳洲華工出版嘅《無師自曉》自學英語手冊等等，香港第一份報紙《遐邇貫珍》亦都係用香港字印成。字模淵源可追溯至十九世紀初英國倫敦會傳教士嚟華傳教，香港字雖然由傳教士製造監製，不過華人都有參與，字體造型富含中國傳統書法美學。

香港字最後係1850年代於香港鴨巴甸街鑄造完成，製成後10年間成為咗全球通用嘅重要中文活字，係翻譯漢學、西學東進嘅橋樑。香港字遠銷海外，但係近代關於佢嘅資料好少，字模嘅去向亦無人過問。直到2021年香港版畫工作室項目總監翁秀梅開始揾牛津大學出版社歷年中文出版紀錄，發現原來1881年牛津大學出版社曾經向中環歌賦街嘅香港中華印務總局採購「香港字」嘅字模同活字，2025年牛津大學借出字模係香港展覽。

香港字對文化傳播有深遠嘅影響，開啓同見證咗香港印刷業嘅輝煌，由香港到中國以至歐洲澳洲，上至漢學家下至苦力，成個華人世界都曾經用過佢，只係一直都無乜人留意。

Robert Morrison獲英國倫敦傳道會委派來華傳教，他偷偷學習中文，翻譯《聖經》實行靠活字印刷無聲傳教。及後來華嘅傳教士台約爾（Samuel Dyer）開始在馬六甲英華書院研發鑄造中文鉛活字，後來書院遷港、再由Richard Cole完成這套活字。因最後最後這套活字在香港完成，因而稱為「香港字」。

Robert Morrison雖沒有參與鑄造香港字，但他用自己設計嘅拼音系統編纂第一部廣東話辭典《廣東省土話字彙》，對廣東話文化有很大貢獻，灣仔摩理臣山道及上環摩利臣街因而以其姓氏命名。

## 參考
兄弟姊妹

**兄弟姊妹**（；），又寫做**兄弟****妹**，指至少有一個父母一樣嘅兩個人。跟性別可以分成兩大類，將男嘅分做兄弟，女嘅分做姊妹（姐妹），而入面可以再拆細做兄、弟（細佬）、姊（姐、家姐）、妹四類。

如果講兩個人嘅關係，就叫**兄弟**、**兄妹**、**姊妹**（**姐妹**）、**姊弟**（**姐弟**）。冇兄弟姊妹嘅人叫獨生子或者獨生女。

如果兄弟姊妹有血緣關係，就係近親。如果係領養返來，冇血緣關係，就當然唔係近親。多數兄弟姊妹都係一個屋企下面大，所以有份親情，不過喺Westermarck effect下，兄弟姐妹好少會愛上對方。

## 睇埋

* 繼親
* 核心家庭
亞哥

**亞哥**／**阿哥**／**呀哥**，正統叫**兄**，又叫**哥哥**（第一個哥字，沉讀陽平調），係指一個人同一個亞爸或者亞媽生而又比自己年齡大嘅男性。最大嗰個叫**大佬**或者**大哥**。

喺中國傳統文化入面，兄長嘅地位好高，只係低過亞爸。

## 睇埋
*細佬
家姐

**家姐**，正統叫**姊**或者**姐**，係指一個人同一個阿爸或者阿媽生而又比自己年齡大嘅女性。最大嗰個叫**大家姐**、**大姊**或者**大姐**。

## 睇埋
*細妹
細妹

**細妹**，或者單叫**妹**，疊字**妹妹**（變調 mui4 mui2），**亞妹**／**阿妹**／**呀妹**(妹變調 mui2 或 mui1)，係指一個人同一個阿爸或者阿媽生而又比自己年齡細嘅女性。

## 語文
喺廣東話入面，**妹**呢隻漢字可以有最少三種唔同讀法，以下用嘅拼音係粵拼：
*－**阿妹**、**細妹**；
*－**妹妹**嘅第一隻**妹**字；
*－可以睇吓**妹仔**同**𡃁妹**等嘅字詞；
順帶一提，當中  呢個讀法成日畀人用嚟幫女仔改花名－啲人幫一個女仔改花名嗰陣，好多時都係嗌佢做**乜乜**嘅，當中**乜乜**會係佢嘅某啲特性，例如一個好鍾意飲咖啡嘅女仔可能會畀人嗌佢做**咖啡妹**。

## 睇埋
*家姐

## 攷
姊妹

**姊妹**，倫理關係之一，亦寫**姐妹**，講兩個或多個女，一家之中，有同一個亞爸或者亞媽，長為姊，幼為妹。姊一般叫家姐，妹一般叫細妹。若果男女都計，叫兄弟姊妹。只有女就叫姊妹。另男長女幼為兄妹、女長男幼為姊弟。

大家族中，同姓氏同輩份嘅女，都可以姊妹。

姊妹可以結拜出來，結拜姊妹亦叫姊妹。就算唔結拜，年紀近而交情深而嘅人，有時會用姊妹相稱，以示親密。

## 文
英文寫做sister。

舊時音譯英文sister叫「竊士打」。

香港有啲討論區，用英文sister音譯，女討論者以絲打相稱。

日文寫為**姉妹**。

## 睇埋
*兄弟

## 註

## 參考
老章麻雀

**老章麻雀**係一個麻雀術語，講嘅係一種蔴雀玩法，而呢種玩法，亦係蔴雀最最最原本嘅玩法。不過而家流通緊嘅老章麻雀，其實只係五十年代之前嘅玩法，至於再早可以早到幾時，就無從稽考，不過已經可以講**老章麻雀**就係最原本嘅蔴雀玩法。

## 簡史
蔴雀最原本嘅玩法其實已經無從稽考，老章麻雀只可以話係最接近原本玩法，因為最原本嘅蔴雀同而家其實有好大分別，無論喺牌數同各門牌嘅稱呼都同而家嘅蔴雀唔同，而老章麻雀就係最接近而家蔴雀嘅最原始玩法。而家所有而家流行嘅蔴雀玩法，大致上都係由麻雀傳入咗唔同嘅地方，經唔同地方嘅文化影響，簡化咗之後演變出嚟，有人認為，如果無咗呢個簡化過程，蔴雀跟本唔會興起。

## 老章基本玩法
基本上老章麻雀同天九玩法好似，都係以閒家鬥莊家咁玩，例如閒家同閒家之間輸贏都以單計，但係莊家贏或者輸都係計雙，而家嘅蔴雀，莊家輸贏都只係計多一番，所以「莊」呢個角色喺老章麻雀入面同而家好唔同。

#### 副
老章麻雀每舖勝負用「副」（亦稱「符」) 為基本計算單位。和牌（食糊）以後，四家都要算自己手牌嘅「副」數。一般計法，每刻兩副；一九或番子四副；暗刻雙計；槓牌再雙計；暗槓又再雙計。例如：碰二筒，兩副。碰紅中，四副。暗刻一萬，八副。槓二索，八副。暗槓白版，三十二副。而和牌嘅一家，先加十副 （稱為平和十副）。自模、單叫、對碰、卡嶐等等，再加副。

副數加完即為底數。得到底數， 再計番。

牌中有中發白或者門風成刻，副數一番（即底數乘二）。和牌一家，若係清一色，副數再三番即八倍。

每家計好自己副數後，和牌一家向三家收取自己副數。其餘三家，亦各自向對方收取自己副數。莊家無論贏輸全部雙計。

老章之下，未曾和牌一樣可以按副收錢。換句話講，只要手牌副數夠一樣有錢贏。特別莊家贏輸都要雙計，所以老章麻雀，容易出現閒家之間互相放銃，累莊家輸錢。

## 參考


*《麻雀實戰問答》 ISBN 962-14-2980-3
森町

**森町**可以講日本嘅
#森町 (北海道) - 北海道 茅部郡 森町（もりまち）
#森町 (静岡縣) - 静岡縣 周智郡 森町（もりまち）
纜車

:如果想搵畀條鋼纜半天吊嗰種，睇吊車

**纜車**，係一種上山嘅鐵路：用鋼纜綁住類似火車嘅車卡，喺斜上山嘅路軌拖上拉落。纜車嘅動力裝置放喺車站之內，車上機器好簡單，啱晒用來爬非常斜嘅山坡。纜車可爬嘅坡度有成51度。纜車要有一孖，一架上山另一架落山，咁就可平衡。

## 名
纜車呢個字來自 ， 來自拉丁文 ，係纜個拉丁文  嘅一個變化。
纜車 (搞清楚)

**纜車**，係英譯 cable car，不過指兩種唔同嘅交通工具： 

* 纜車 例：香港山頂纜車
* 吊車 例：昂坪360、登山纜車 (海洋公園)
站

**站**，或者**車站**係專畀揸車生意，載人上落停嘅地方。係借用譯站概念而來。英文通常叫佢 ***' 或者 ***' 或者 ***'。日本人唔用個站字，而用個'''驛'''，簡寫做***'。香港日本文化流行，有時都會見到駅字。

## 來源
站原本係指驛站，個驛係官方騎馬送信停嘅地方，馬會響度休息，所以同停有關。而站字係人長企，都係同停有關。後尾公共交通發達，唔用馬，轉用車，就變成車停嘅地方。亦有人話站係蒙古話站赤而來，都係驛站咁解。

有時唔係交通，人車停低嘅地方都譯做站。好似救護站、捐血站、急症室分流站。呢個站，都一樣有停嘅意思。呢啲通常同英文  同  有關。

## 種類
唔同種類嘅車有唔同嘅站：
*電車站
*巴士站
*巴士總站
*小巴站
*火車站
*輕鐵站
*纜車站
*地鐵站
*的士站

第二啲站：
*救護站
*捐血站
*急症室分流站
*收發站
*服務站
*油站
*供應站
*太空站
*兵站

## 參考
度

**度**（）喺粵語入面，唔同讀音都有唔同解。可以係：

*做量詞時讀：
** 度數：水錶嘅讀數，枱波嘅分數，酒精含量…
**度 (天文)。華夏 天文單位，以經緯度星位。古時以為日在天行一周，一日一度，一年三十六五又四分之一度。
** 角度：°
** 溫度：℃、℉、K
** 程度 (圖論)
*做動詞時讀： 
** 諗新嘢：度「橋」 
** 攞或借：度水（攞或借錢）
** 冇目的嘅外出：度下，出去度度…
** 量度
* 做助詞時讀：
**地方：呢度，嗰度

## 佛教
*波羅密，即波羅密多
扶手電梯

**扶手電梯**，喺香港多數直接叫**電梯**，係電動嘅運輸工具。個樣十足樓梯，不過啲級會郁，有兩個一齊郁嘅扶手，用嚟運人上落樓。台灣人就鍾意叫佢**扶梯**。扶手電梯即使停咗（例如停咗電），都可以當普通樓梯咁用，畀人行上行落，又唔會困𨋢，又唔使等𨋢，行埋去就即刻用得，呢啲係佢相對於𨋢嘅優點；缺點係上落樓嘅扶手電梯唔可以用輪椅、BB車等等，喺無障礙設計嘅角度取代唔到𨋢。

呢種機械其實唔一定要一級級。如果唔係太斜，有時都會整到一個斜面咁，極端就直情打橫咁行。呢種好似運輸帶咁嘅扶手電梯叫**自動行人道**（喺英式英文叫 ***' 或者 ***'，喺第啲地方就可能會叫 ***' 或者 ***'）。

扶手電梯成本唔平，包括買返嚟、裝好、成日用電開着、定期檢查、壞咗又要整。不過業主為咗吸引人流，方便遊人，扶手電梯有時係必須品，好似好多人去嘅車站同埋商場。

扶手電梯一定要定期檢查同維修，唔係嘅話可以發生嚴重意外；如果冇辦法維修又唔想換，業主可能只有拆咗佢。

## 參考資料

## 註

## 書目
*
室蘭市

**室蘭市**(日文讀)係日本北海道膽振綜合振興局嘅一個城市，亦都係膽振綜合振興局嘅所在地。喺2024年12月31號人口有74,859人。
苫小牧市

**苫小牧市**（；苫讀閃陰平或陰去，草蓆咁解）係日本北海道膽振支廳嘅一個城市。喺2024年10月人口有165,754人。
登別市

**登別市**係日本北海道膽振綜合振興局嘅一個城市。喺2024年12月31號人口有43,623人。
豐浦町 (北海道)

**豐浦町**(日文寫做**豊浦町**)係日本北海道膽振綜合振興局虻田郡嘅一個町。喺2024年12月31號人口有3,491人。
洞爺湖町

**洞爺湖町**係日本北海道膽振綜合振興局虻田郡嘅一個町。喺2024年12月31號人口7,906人。



Image:Towa-ko and the nameplate by AdonisChen in Hokkaido.jpg
Image:View of Tōyako-onsen town.JPG
白老町

**白老町**係日本北海道膽振綜合振興局白老郡嘅一個町。喺2024年12月31號人口有15,100人。
勇拂郡

**勇拂郡**(日文寫做**勇払郡**)係日本北海道膽振支廳同上川支廳嘅一個自治郡，轄下有3町1村。

*厚真町
*鵡川町
*安平町
*占冠村
鵡川町

**鵡川町**（日文寫做**むかわ町**）係日本北海道膽振綜合振興局嘅一個町。喺2024年12月31號人口有7,223人。
豐浦町

**豐浦町**可以指日本：
*豐浦町 (北海道) - 北海道 虻田郡 豐浦町（とようらちょう）
*豐浦町 (新潟縣) - 新潟縣 北蒲原郡 豐浦町（とようらまち）（家下新發田市）
*豐浦町 (山口縣) - 山口縣 豐浦郡 豐浦町（とようらちょう）（家下下關市）
*豐浦町 (徳島縣) - 徳島縣 小松島市 豐浦町（とようらちょう）
蔴雀史

蔴雀係一種中國以前流傳到而家嘅一種遊戲，由「馬吊」演變出嚟，最初係用紙牌玩，後來經改良而變成而家嘅骨牌形式。不過由於以前蔴雀畀人視為一種難登大雅之堂嘅玩具，所以好少關於麻雀歷史或者起源嘅記載，多數關於蔴雀起源嘅講法都只係根據一啲傳說同揣測而來，好難作實。

## 由馬吊到麻雀
麻雀前身係「馬吊」，而「馬吊」就源自「葉子戲」。最初好似「十五胡」咁，只係一副紙牌。

清代作家李汝珍喺佢本小說《鏡花緣》入面，有描寫玩馬吊嘅情節，馬吊原來只係兩個人玩，叫做「梯吊」，因為梯有兩隻腳，咁兩個人玩「吊」，就叫「梯吊」。另外有三個人玩，叫做「蟬吊」，因為蟬有三隻腳。到四個人玩，就叫「馬吊」，因為馬有四隻腳，四個人玩「吊」，所以就叫「馬吊」。

吊牌嘅吊，係指「掉」，摸一隻牌，掉一隻牌，就係「吊」嘅玩法，之後馬吊再演變而成為蔴雀。

但後嚟話說喺唔知邊個朝代，啲士大夫因為沉迷打蔴雀而荒廢朝政，搞到朝廷要下令禁止打麻雀，後嚟麻雀呢種遊戲傳咗去啲水上人度，因為水上人出咗海，重使乜怕朝廷禁令。不過喺船上面打蔴雀如果用紙牌會濕晒玩唔到，而且大風大雨，重好容易吹走晒，就算喺船上面要收埋都好困難，於是就發展成而家嘅骨牌麻雀，之後麻雀解禁，又由水上傳返去陸上，麻雀就係咁由紙牌變成骨牌，一直流傳到而家。

## 骨牌麻雀
骨牌麻雀相傳係元朝之後，大約喺同治三年，即西元1864年咁上下，由一個叫陳魚門嘅寧波人改良而變成而家咁樣，由原本嘅「十字、萬字、索子、文錢四門」，變成只有「萬、索、筒」總共 108 張，由於陳魚門嘅航海背景，令麻雀術語入面有好多水上人味道，好似「索子」，又或者叫「條子」，係源於船上面嘅繩索，由於船上面嘅繩索最高就係桅桿上面拉帆條繩，而上面又成日企咗好多海鷗喺度，所以一索嘅圖案係隻雀，就係咁解；「筒子」就係船上面裝淡水同糧食嘅木桶；「萬子」，就係銀両數目。而「東南西北」四風，好明顯都同航海嘅風向有關。至於「中發白」，就係當時計銀両嘅單位，白係最細，而發就係半両，中就係一両。最初係連住萬字寫，後來先分開。

同時又由於陳魚門係寧波人，寧波方言將麻雀讀為麻將，所以麻雀又叫做麻將，另外好似糊，原本係叫「和」，亦因為寧波方言原因而變成糊，但日本仍然保留叫返做「和了」。不過呢啲傳說而家確實好難考證。

## 護糧牌
有關資料記載，喺江蘇太倉縣曾經有皇家嘅大糧倉，平時囤積稻穀，嚟到「南糧北調」。糧多就自然雀患頻生，每年因為雀患就損失咗唔少糧食。管理糧倉嘅官吏為咗獎勵捕雀護糧者，就用竹製嘅籌牌記錄捕雀數目，憑啲牌發放酬金，呢個就係太倉嘅「護糧牌」。呢種籌牌上面刻住各種符號同數字，既可觀賞，又可遊戲，亦可用嚟兌取獎金。呢種護糧牌，佢嘅玩法、符號同稱謂術語全部都同捕雀有關。

例如，「筒」嘅圖案就是火藥槍嘅橫切面，「筒」即係槍筒，幾筒就表示幾多支火藥槍。「索」即係「束」，係用細束繩串起嚟嘅雀，所以「一索」嘅圖案就用雀去代表，幾索就係幾多束雀，獎金就係按雀嘅多少去計算。「萬」即係賞錢嘅單位，幾萬就係賞錢嘅數目。

另外「東南西北」就係風向，所以叫「風牌」，因為用火藥槍射雀要考慮風向。「中、白、發」：「中」即係射中嘅意思，所以係紅色；「白」即係白板，射空炮嚇走啲雀；「發」即係發放賞金，領賞金嚟發財。

## 玩法演變
最古老嘅麻雀玩法，叫做老章麻雀，老章同天九玩法相似，都係以閒家鬥莊家咁玩，莊家贏閒家計雙，贏咗可以冧莊，每冧一次莊可以加莊，即係原本贏咗計雙，冧莊之後計三，再冧莊就計四，如此類推，變成閒家要合力鋤莊家。

之後加入咗出銃，邊個出銃畀人食糊，就要輸雙倍，而自模就贏晒三家，喺老章麻雀都冇呢啲嘢。有咗出銃之後，加莊制度就廢除咗，呢個時候開始就發展出一種叫清章麻雀嘅玩法，亦即係而家好多人玩緊嗰種。

有咗清章麻雀之後，莊閒之間變得平均咗，同時麻雀策略亦變咗，閒家由合作鋤莊家嘅關係，變成另一種合縱連橫嘅關係，例如你發現某一家正喺度做緊大牌，而你副牌又好難食糊，就寧願出銃畀下家輸少啲，唔使輸得咁甘，又或者某一家特別旺，其他三家夾埋鋤旺家，都係有咗出銃制度之後而有咁嘅改變。

而喺清章麻雀之後，又發展出新章麻雀，亦有人叫「新派清章」，新章其實係喺清章玩法之上，加入六獨、十八番、無奇不有呢啲花式，令玩法有更多變化。

而基於呢幾種玩法之下，加上各地唔同文化影響，而又發展出其他唔同玩法。

## 流傳
喺鴉片戰爭後，寧波辟為「五口通商」之一，好多海輪泊喺寧波江廈。唔同地方嘅商人都係度打躉，結果呢啲商人就將呢種遊戲帶返去自己嘅地方，然後又因為各地文化差異，而發展出唔同嘅玩法，而影響力比較重要嘅地方，可算係江南、福建、廣東。

### 江南麻雀
俗稱心皇麻雀，係江南文人雅士嘅玩意，以十五章麻雀成手，另外一隻為心皇麻雀，即收埋喺心道嘅百搭皇牌。

用一子百搭方式鬥快食糊，唯一規則係四隻下海嘅牌唔可以成百搭，明槓亦當作四隻下海。

### 福建麻雀
### 台灣
台灣麻雀原本係福建麻雀嘅一個支流，台灣麻雀嘅十六張牌玩法就係師承自福建麻雀，後來又受日本麻雀影響而自成一格。

### 日本
日本麻雀就喺日本明治末期傳入，係以江南麻雀為宗。但後來青出於藍勝於藍，日本人將麻雀視為一種競技，而唔係賭博，所以日本將玩法改良到競技成份比運氣成份大。而發展甚至可以話追過咗中國，而家喺日本唔單止有好多麻將雜誌、麻將大賽，甚至有麻將博物館。

### 美國
而喺二十年代，蔴雀重曾經傳到去美國，而發展出美國麻雀。最初傳入去嗰陣好受歡迎，但到咗大不景氣時代出現之後，蔴雀突然間變得唔再受歡迎，冇人解釋到點解。但喺之前由於亦有好大發展，所以亦種咗根，而家美國有一個已經有十幾年歷史嘅全國麻雀協會，重每年都有麻雀大賽，不過好少華人參加，因為美國麻雀玩法甚至連基本結構都同華人玩開嗰種好唔同。美國麻雀最接近老章玩法，但而家已經發展到同中國玩開嘅蔴雀完全唔同，甚至可以話係完全另一樣嘢。

### 香港
香港蔴雀受廣東麻雀影響最大，而蔴雀甚至可以話係香港文化一部份，香港人將蔴雀變成生活一部份，發展出將蔴雀當做一種交際工具嘅衛生麻雀，重有蔴雀館，呢啲都係喺蔴雀世界文化中最大特色，因為全世界都冇好似香港咁將蔴雀變成生活一部份，同埋蔴雀館呢種公然打麻雀賭錢嘅場所。不過喺1871年香港政府曾經頒令禁賭，為咗唔會犯禁賭法例，蔴雀館牌照上面嘅英文名全都都改晒做 Mahjong School，即係「麻雀學校」。不過而家嘅蔴雀館已經改為由影視及娛樂事務處發麻將/天九牌照運作。

### 越南麻雀
越南麻雀係序數牌同字牌之上加入十六隻有條件限制嘅百搭牌，全副共152隻。呢十六隻牌之中，八隻叫做「花、元、喜、合、筒、索、萬、總」，另外八隻就無名或名為「一皇、二皇、三皇、四皇、一后、二后、三后、四后」。

另外，功能百搭牌：「花」，亦有人將佢改為「番」，就會變成「番、元、喜、合、筒、索、萬、總」。各款功能百搭牌功能如下：

* 花：當花用，額外加番數
* 番：可以當作任何一種字牌，即東/南/西/北/中/發/白
* 元：只可當作三元牌其中一種，即中/發/白
* 喜：只可當作四風牌其中一種，即東/南/西/北
* 合：可當作任何一種序數牌，即1-9筒/1-9索/1-9萬
* 筒：可當作任何一種筒子，即1-9筒
* 索：可當作任何一種索子，即1-9索
* 萬：可當作任何一種萬子，即1-9萬
* 總：當係乜嘢牌都得，因此又叫「通天百搭」

### 新加坡麻雀

### 菲律賓麻雀

## 現代
到家陣時網上遊戲興起，令呢種古老遊戲唔單止冇被淘汰，重被推上另一高峰。

## 參考
的士站

**的士站**（）係畀的士聚埋、排隊、等客、上客嘅地方。

另外有類似嘅**的士候客位**（）不過就只係泊得一架。

## 點運作
的士站多數喺人流多嘅地方：機場、火車站、地鐵站、巴士總站、輪渡碼頭、購物中心、主要街道交匯點。的士站係得個牌。

的士站通常係先到先得嘅，的士排隊等客，客亦排隊等的士。排頭嗰架的士接走排頭嗰啲乘客，當排頭架的士離開，後面嘅的士一路褪上嚟。

## 睇埋

* 站
朗訊

**朗訊**（全名為**朗訊科技**，）係一間美國上市公司，美國電話電報公司嘅貝爾實驗室同西部電子基礎上嘅一間公司。1996年9月30號喺AT&T分離，2006年4月2號同阿爾卡特合併。
火車站

**火車站**（或者），舊稱**火車頭**，係一啲畀火車上落客貨嘅地方。因為火車響鐵路上面行，所以會最少起到畀上落客貨同鐵路有關嘅設施。如果夾埋名來用，就叫**車站**或者**站**。

每個站理論上都應該可以上落到人同貨，不過家下就少好多呢啲站，通常貨都係留響大站度上落。火車站會起響鐵路側邊，又或者鐵路頭尾，即係火車總站。如果有客上落，通常唔少得有月臺，個臺起得高到等客行得方便啲、安全啲。月臺可能會搭埋好多嘢，好似有行人天橋、行人隧道、路口畀人過路。上面會搭埋個蓋、售票處、長凳。響大站甚至有好多公用嘅建築物同樓。

火車站好多都會報埋班次。等客知到下個站之間有乜變動。

某啲站會夾埋車廠，可以用收起火車，亦都可以幫火車加補充一下，同埋簡單咁整下火車。有時重會有幾條唔同鐵路夾埋一個站，等客可以轉火車去第二度。有時唔單火車，重會同電車、巴士、輕軌鐵路、渡輪、飛機等等夾埋。

## 設施
* 售票處：賣飛嘅地方
* 月臺

## 配套設施
* 鋪頭
* 餐廳
* 廁所
* 交通轉運點： 的士站、巴士總站、輪渡碼頭
* 有啲火車站會有購物中心喺附近

## 睇埋

* 站

## 參考

類:鐵路站
碳纖維

**碳纖維**（**Carbon fibre**），簡寫**碳纖**，亦有人寫**碳化纖維**，係由幼碳綫織出嚟嘅物料。特點係輕得嚟仲硬過鋼。

## 造
呢啲幼碳綫織出嚟嘅物料係好薄嘅，將好多層好薄碳化纖維一層一層咁鋪上去，同一層嘅碳化纖維都係向住同一個方向，而每一層嘅碳化纖維嘅方向都有一定分別（30度，60度…），做成一塊任何方向都有高防變形能嘅版。

碳纖維亦可以整成唔同形狀。好似賽車嘅身就係用一個模首先刻出賽車嘅外形，然後就好似上面所講咁一層一層咁鋪上去，用樹脂做膠水，將佢哋黐實。跟住等佢哋乾。

## 應用
* 而家大部份賽車只要用得到就用，F1 連避震都用，令賽車嘅重量大幅減少。
* 空中巴士 A380 飛機重量嘅 25% 係碳纖維。
* 單車車架。
* 釣魚竿。
沙流郡

**沙流郡**係日本北海道日高支廳嘅一個自治郡，轄下有2町：

*日高町
*平取町

郡名來自阿伊努語嘅「sar」（蘆葦叢）。

## 參考
新冠郡

**新冠郡**係日本北海道嘅一個自治郡，轄下有1町。

*新冠町

## 睇埋
* 新冠站
* 新冠川
新冠町

**新冠町**係日本北海道新冠郡嘅一個町。喺2024年12月31號人口有5,011人。

## 睇埋
* 新冠站
* 新冠川
平取町

**平取町**係日本北海道日高振興局沙流郡嘅一個町。喺2024年12月31號人口有4,435人。
新日高町

**新日高町**()係日本北海道日高振興局日高郡嘅一個町。喺2024年12月31號人口有20,234。
樣似町

**樣似町**(日文****)係日本北海道日高振興局樣似郡嘅一個町。喺2024年12月31號人口有3,779人。
旭川市

**旭川市**係日本北海道上川綜合振興局嘅一個城市，係個振興局嘅首府，亦係北海道第二大城，僅次於札幌。喺2023年3月31號人口有322,512人，總面積747.66平方公里。
咕嚕咕嚕魔法陣

**咕嚕咕嚕魔法陣**（），係日本漫畫家衛藤浩幸（）嘅漫畫作品，後來被改編成動畫。

電視動畫第1作喺1994年至1995年響日本首播，共45集。第2作喺2000年首播，係第1作嘅延續，共38集。第3作喺2017年首播，共24集，故事唔係接住第2作嘅結尾，而係由漫畫版嘅初期故事講起。

## 登場人物
* 仁傑（）
* 歌莉（）
* 傑保倫（）
* 杰他他老伯（）
* 多密（）
* 度基（）

## 出面網頁
* Nippon Animation嘅《咕嚕咕嚕魔法陣》網頁
* 咕嚕咕嚕魔法陣2漫畫－ガンガンOnline
* 杰他他老伯粉絲專頁
戲

**戲**係一種表演藝術，演員根據劇本扮演出故仔嘅角色，可以指：
* 戲曲
* 早年叫**映畫戲**嘅電影
* 電視劇
* 話劇
* 舞台劇
* 音樂劇
* 大戲
* 微電影
* 即興劇

## 相關
* **睇戲**，指由觀眾嘅角度去睇，引伸指唔參與件事當中，做旁觀者。
* **做戲**，指參與戲嘅演出，引伸指假扮一啲情況，去呃人。
日高郡

**日高郡**係指日本：
*日高郡 (北海道) - 北海道 日高郡(ひだかぐん)
*日高郡 (和歌山縣) - 和歌山縣 日高郡(ひだかぐん)
月台

**月台**係路軌旁邊高出嚟嘅臺，一般喺車站（火車站、輕鐵站）裏面，方便乘客上落車。

## 叫法
月台係用冧巴去命名，好似一號月台、二號月台咁。

## 月台上嘅設施
*月台幕門（有啲地方有）
*長凳
*鐘
*盲人輔助線
*播音系統 

## 長度
月台通常比列車長啲。全世界最長嘅月台響印度 West Bengal 嘅 Kharagpur，全長 1,072 米。

## 類型
*島式月台
*側式月台
*側疊式月台
*港灣式月台
*混合式月台
*西班牙式月台佈局
日高町

**日高町**可以指日本：
*日高町 (北海道) - 北海道 沙流郡 日高町（）
*日高町 (埼玉縣) - 埼玉縣 入間郡 日高町（）（家下日高市）
*日高町 (和歌山縣) - 和歌山縣 日高郡 日高町（）
*日高町 (兵庫縣) - 兵庫縣 城崎郡 日高町（）（家下豐岡市）
正月初三

**正月初三**係黃曆一年之中嘅第三日，亦係正月第三日，大約響大寒同雨水兩個節氣之間。傳統上，呢日叫做豬日或者豕日。因為響新年，亦都叫**年初三**。

## 大件事

*313年2月14號，日本仁徳天皇元年 - 第十六代天皇，仁徳天皇即位。
*655年2月14號，齊明天皇元年 - 皇極天皇又再做多次天皇，成為第37代天皇・齊明天皇。
*668年2月20號，天智天皇7年　- 大化革新後、有皇太子嘅實權嘅中大兄皇子即位， 成為第三十八代天皇，天智天皇。
*834年2月14號，日本承和元年 - 天長改年號做承和。

* 1851年2月3號，日本嘉永4年 - 中濱萬次郎響美國十年之後返日本。
* 1868年1月27號，日本明治元年 - 鳥羽伏見之戰。響鳥羽伏見，幕府軍同新政府軍衝突，幕府軍輸咗。開始戊辰戰爭。
* 1870年2月3號，明治3年 - 頒佈「大教宣布之詔」。開始有國家神道。

## 響呢日出世嘅人

* 976年2月5號，日本貞元元年 - 三條天皇，第六十七代天皇（1017年死）

* 1669年2月3號，日本寛文9年 - 荷田春滿，日本國學者、日本國學四大學者之一（1736年死）
* 1855年2月19號，日本安政2年 - 西海嘉治郎一世，第十六代横綱（1908年死）
* 1860年1月25號，日本萬延元年 - 加藤高明，第廿四代内閣總理大臣（1926年死）

## 響呢日死嘅人

* 985年1月26號，日本寛和元年 - 良源，天台宗中興祖（912年出世）

* 1740年1月31號，日本元文5年 - 志太野坡，俳人、蕉門十哲之一（1663年出世）
* 1799年2月7號，大清嘉慶4年 - 愛新覺羅弘曆，即係乾隆帝、大清第六代皇帝（1711年出世）

## 節慶、風俗習慣
由年初一起到正月十五元宵為止都係新年。唐人地方同受唐人文化影響嘅地方，都會慶祝新年。年初三係俗稱赤口，不宜拜年。舊時會送窮鬼。

*孫真人誕
赤口

**赤口**係正月初三，唐人文化入面呢日係大凶日，好易嗌交傷和氣，所以傳統上都盡量唔會揀呢日拜年，可以改去拜神祈福。
牙

**牙**，又叫**齒**，或**牙齒**，係喺有脊椎動物嘅顎骨上面嘅結構。

牙質地好堅硬，唔同物種嘅牙有唔同形狀、功能。喺同一物種，唔同形狀嘅牙有各種嘅用途。用途包括撕開、磨爛食物。某啲物種，特別係食肉動物，用牙嚟打交、格鬥。有啲物種，據演化論講，用牙嚟吸引異性。

## 字
牙同齒雖則混用咗好耐，然而當初牙同齒有分別嘅。甲骨文**齒**字，畫口露出上下門牙，而無止字。而金文**牙**字，就係上下兩隻大牙交錯扣起，字打橫放，即係臼齒。

## 文化
### 廣東
廣東話牙係信用嘅象徵，所有『牙齒當金使』，『實牙實齒』，『講口齒』。話人『講大話，甩大牙』。

## 攷

## 睇埋
*人牙
士別市

**士別市**係日本北海道上川綜合振興局嘅一個城市。喺2024年12月31號人口有16,443人。
名寄

**名寄市**（）係日本北海道上川綜合振興局嘅一座城市，喺2023年12月31號人口有25,382人。名寄個名嚟自阿伊努話「」，解注入河川嘅地方，指座城喺天鹽川同名寄川嘅合流點。

## 參考
伊達市

**伊達市**可以指日本：

* 伊達市 (北海道) - 北海道 伊達市 (だてし)
* 伊達市 (福島縣) - 福島縣 伊達市 (だてし)
上川郡 (天鹽國)

**上川郡**係日本北海道上川支廳嘅一個自治郡，轄下有3町。以天鹽國(日文：天塩国)區分原因係明治時代初期哩帶領域係天鹽國嘅領土。

*和寒町
*劍淵町
*下川町
中川郡 (上川綜合振興局)

**中川郡**係日本北海道上川支廳嘅一個自治郡，轄下有2町1村。

* 美深町
* 音威子府村
* 中川町
鷹棲町

**鷹棲町**(日文：**鷹栖町**)係日本北海道上川綜合振興局上川郡嘅一個町。喺2024年12月31號人口有6,465人。
東神樂町

**東神樂町**（日文：**東神楽町**）係日本北海道上川綜合振興局上川郡嘅一個町。喺2024年12月31號人口有9,774人。
正月初二

**正月初二**係黃曆一年之中嘅第二日，亦係正月第二日，大約響大寒同雨水兩個節氣之間。傳統上，呢日叫做狗日或者犬日。因為響新年，亦都叫**年初二**。

## 大件事

* 前29年2月4號，日本垂仁天皇元年 - 第十一代天皇，垂仁天皇即位。
* 406年2月3號，日本反正天皇元年 - 日本第十八代天皇，反正天皇即位。
* 757年1月26號，大唐至德二年 - 燕聖武帝安祿山，因為承繼問題，畀佢二仔安慶緒暗殺。
* 1268年1月17號，蒙古（後元朝）至元五年，日本文永5年 - 忽必烈第三次派里德等人出使日本。帶國書去到對馬島，日本拒見。

* 1665年2月16號，日本寛文5年 - 大坂城天守閣畀雷劈，着火燒晒。之後1931年再起過。
* 1865年1月28號，日本慶應元年 - 長州藩激進派高杉晉作，佔領下關會所。
* 2016年2月9號，2016年旺角警民衝突。

## 響呢日出世嘅人

* 1200年1月19號，日本正治2年 - 道元、曹洞宗開山祖（1253年死）
* 1436年1月20號，日本永享8年 - 足利義政、室町幕府第八代征夷大將軍（1490年死）

* 1836年2月18號，日本天保7年 - 子安峻、讀賣新聞創辦人（1898年死）

## 響呢日死嘅人

* 757年1月26號，大唐至德二年 - 安祿山，燕聖武帝，大唐叛將（703年出世）

* 1871年2月20號，日本明治4年 - 伊東玄朴、西醫（1800年出世）

## 節慶、風俗習慣
*由年初一日起到正月十五元宵為止都係新年。唐人地方同受唐人文化影響嘅地方，都會慶祝新年。
*當日會食開年飯，而嫁出嘅女可以返外家。
*香港會響呢日響維多利亞港放大型煙花賀歲。
*車公誕
上川郡 (石狩國)

**上川郡**係日本北海道上川支廳嘅一個自治郡，轄下有8町。以石狩國區分原因係明治時代初期哩帶領域係石狩國嘅領土。

*鷹栖町
*東神樂町
*當麻町
*比布町
*愛別町
*上川町
*東川町
*美瑛町
上富良野町

**上富良野町**係日本北海道上川綜合振興局空知郡嘅一個町。喺2024年12月31號人口有9,706人。
元宵

**元宵**，東亞節日，指傳統曆正月十五，唐人認定新年最後一日，但有啲地方會包埋前後幾日。唐人會食湯丸過節，亦通常有花燈會，可以睇花燈同埋猜燈謎。新界有啲地方仍然有點燈嘅習俗。又叫**中國情人節**或者元宵節，舊時呢日啲男女出外睇燈，順便結識。元宵個元可指上元，宵指夜，呢日夜晚月光好圓。佢又叫**燈節**，英文叫佢**燈籠節**。

來源一說漢時經已有，話呂雉之後，劉恆登位，十五嗰日，出宮同民間慶i祝，叫做**元夕**、**元夜**咁。但亦有說追至秦末，持火把驅蟲求今年豐收。

道教一年有上元、中元、下元三節。上元拜天官，中元拜地官，下元拜水官。而越南都跟道教叫做上元節 （tết Thượng Nguyên 節上元）。而日本就叫**小正月**，朝鮮就叫**大滿月**。

## 上元節
**上元天官誕**（）亦係新年至後嗰日，傳統曆正月十五，簡稱**上元節**、**元宵節上層**、減筆寫做**上元天官𧩙**、**上元天官旦**，長名**上元天官賜福聖誕**，係上元天官，即係天官嘅寶誕。寶誕響正月十五 。上元天官誕又叫**上元節** 、或者**上元**，係道敎重要節日，亦係唐人重要節日。

呢一日亦係新年最後一日。夜晚嘅時間，叫**元宵**或者**元宵節**，唐人會食湯丸過節，亦通常有花燈會。
## 攷
和寒町

**和寒町**係日本北海道上川支廳上川郡嘅一個町。喺2021年9月30日人口有3,129人。
上川郡

**上川郡**（かみかわぐん）係日本北海道三郡：

*上川綜合振興局北部一郡：上川郡 (天鹽國)
*上川綜合振興局中部一郡：上川郡 (石狩國)
*十勝綜合振興局一郡：上川郡 (十勝國)

1869年，北海道設11國86郡。天鹽國，石狩國同十勝國都有一個上川郡。家下變成支廳，所以唔用國名就係分唔到，所以一般加埋國名，以資識別。中川郡一樣有咁嘅情況。
中川郡

**中川郡**係講日本北海道兩郡：
*上川支廳一郡。: 中川郡 (上川支廳)（なかがわぐん）
*十勝支廳一郡。: 中川郡 (十勝支廳)（なかがわぐん）
電磁爐

**電磁爐**（英文：induction stove），係以誘導加熱（induction heating）令煮食器皿本身發熱嘅電器。

## 原理
* 電磁爐裏面有個線圈，通電之後產生電磁感應；
* 使到煮食金屬器皿嘅內部產生渦電流 （eddy current）；
** 器皿一定要係**鐵磁性金屬**，即係可以畀磁石黐倒鐵造嘅褒褒鑊鑊；
* 電流受阻而令器皿嘅金屬變熱。

## 用
電磁爐大大提升效率，「火力」穩定，比較環保。電磁爐用響一般嘅煮食上面，大中華地區嘅人鍾意用嚟打甂爐。

## 註
3月3號

## 大件事
* 705年：李顯恢復國號唐，武周結束。
* 1845年：佛羅里達成為美國第27個州。
* 1849年：由同分拆出。
* 1857年：英國同法國以傳教士被殺為藉口向大清宣戰，史稱第二次鴉片戰爭。
* 1861年：俄羅斯亞歷山大二世簽咗廢除農奴制嘅法令。
* 1865年：香港上海滙豐銀行喺香港成立。
* 1923年：《時代雜誌》創刊。
* 1931年：美國總統胡佛將《星條旗》定為美國國歌。
* 1933年：香港恒生銀行成立。
* 1933年：臺灣清雲科技大學建校。
* 1974年：土耳其航空一客機由中途站巴黎飛去尾站倫敦期間，機上346人咸不剌死晒，係當時死得人最多嘅飛機失事，至1977年被打破。
* 1983年：「林過雲案」喺最高法院開審。
* 1988年：第4屆孟加拉國國會選舉。
* 2001年：香港首次舉行教師語文能力評核，所有香港在職英語同普通話教師要考試合格至可以繼續教有關科目。
* 2002年：瑞士就係唔係加入聯合國同埋係唔係降低工時舉行公民投票，頭一個議題通過咗，後一個議題否決咗。
* 2005年：美國冒險家史蒂夫·福塞特駕駛試驗性嘅「環球飛行者」號噴氣式飛機完成世界上第一次一個人揸飛機完成無間斷環球飛行。
* 2006年：菲律賓總統阿羅約解除實施一個星期嘅國家緊急狀態。
* 2017年：歐洲議會通過動議，要求歐盟委員會喺兩個月之內中止歐盟成員國對美國公民嘅免簽證待遇，直到美國畀歐盟所有成員國嘅公民免簽證入境。

## 響呢日出世嘅人
* 1260年：瓦迪斯瓦夫一世，波蘭君主（1333年死）
* 1480年：嚴嵩，大明奸臣（1567年死）
* 1839年：賈姆希德吉·塔塔，大英帝國創業家同匠人（1904年死）
* 1845年：格奧爾格·康托爾，德國數學家，發明集合論（1918年死）
* 1847年：亞歷山大貝爾，美國發明家（1922年死）
* 1878年：梅納茨，英國情報軍人同鳥類學家（1967年死）
* 1890年：愛門羅，美國演員（1971年死）
* 1894年：山田午郎，日本足球員同足球教練（1958年死）
* 1895年：朗納弗里施，挪威經濟學家，諾貝爾經濟學獎得主（1973年死）
* 1895年：李奇威，美國陸軍上將（1993年死）
* 1910年：江譽鏐（南海十三郎），粵劇編劇家（1984年死）
* 1913年：饒斌，中國企業家（1987年死）
* 1920年：Hubert Giraud (作曲家)，法國作曲家同填詞人（2016年死）
* 1924年：村山富市，日本首相
* 1934年：高森泰男，日本足球員（未知死年）
* 1937年：保坂司，日本足球員（2018年死）
* 1942年：呂奇，香港演員，原名湯覺民（2024年死）
* 1943年：楊受成，香港企業家
* 1947年：Jennifer Warnes，美國歌手同詞曲作家
* 1949年：白一平，美國漢學家
* 1955年：陳偉業，香港立法會同香港區議會議員
* 1958年：陳煥昌，臺灣歌手、作詞家同作曲家，外號「小蟲」
* 1958年：栗田貫一，日本配音員
* 1962年：積琪·哉拿-姬絲，美國田徑運動員
* 1964年：江嘉良，中國乒乓波運動員
* 1965年：積根史杜高域，塞爾維亞足球員同足球領隊
* 1965年：譚德塞，埃塞俄比亞學者，世界衞生組織總幹事
* 1966年：米舒斯京，俄羅斯經濟學家同政治人
* 1972年：松田佑貴，日本配音員
* 1975年：栗田泰次郎，日本足球員
* 1976年：趙震雄，南韓演員
* 1976年：Jill Tokuda，美國政治人
* 1977年：羅南基廷，愛爾蘭歌手、詞曲作家、電視同廣播節目主持人
* 1978年：徐懷鈺，臺灣歌手同演員
* 1978年：，日本鹹片女演員
* 1979年：櫛野亮，日本足球員
* 1980年：嘉芙蓮禾達史東，英國／美國演員
* 1981年：金楢真，南韓演員同歌手
* 1981年：成宥利，南韓歌手
* 1982年：謝茜嘉貝兒，美國演員
* 1982年：，日本鹹片女演員
* 1983年：王威中，臺灣政治人物
* 1984年：吉澤明步，日本鹹片女演員
* 1984年：米高蓋勒，美國政治人
* 1984年：梁毓偉，香港生意人，香港立法會議員
* 1984年：東條加那子，日本配音員
* 1989年：有永一生，日本足球員
* 1989年：權田修一，日本足球員
* 1989年：小泉梨菜，日本鹹片女演員
* 1989年：李受美，南韓歌手
* 1989年：鮑康兒，香港電視網絡藝員
* 1989年：，日本鹹片女演員
* 1990年：黃建瑋，加拿大藝人
* 1990年：夏沫僑，中國演員
* 1991年：吳詠寧，中國極限運動發燒友（2017年死）
* 1992年：，日本鹹片女演員
* 1993年：安東尼奧魯迪加，德國足球員
* 1994年：卓金樂，香港藝人，組合ROVER成員
* 1994年：莊尼 (足球員)，西班牙足球員
* 1994年：李大衛，南韓演員
* 1994年：松下佳貴，日本足球員
* 1994年：猶本光，日本足球員
* 1994年：巴德列克·韋留赫，德國足球員
* 1995年：幸乃歌，日本鹹片女演員
* 1995年：大空美緒，日本鹹片女演員
* 1996年：黃鉦貽，香港中醫師
* 1997年：卡美拉卡貝露，美國唱作人，組合Fifth Harmony成員
* 1998年：區澤鋒，香港拉丁舞導師
* 2000年：林沚羿，香港藝人，林迪安嘅千金
* 2000年：林愷鈴，香港唱作人，龔慈恩嘅千金
* 2001年：利佩佩，香港藝人

## 響呢日死嘅人
* 1605年：克勉八世，羅馬天主教教宗
* 1703年：羅拔虎克，英國科學家
* 1707年：奧朗則布，蒙兀兒帝國皇帝
* 1857年：威廉·布朗，阿根廷海軍上將
* 1964年：半日安，省港粵劇演員，「粵劇四大名丑」之一，原名李鴻安
* 1968年：許廣平，中國作家
* 1983年：，比利時漫畫家，代表作《丁丁歷險記》
* 1987年：丹尼基，美國演員
* 1993年：高元鈞，山東快書一代宗師
* 1996年：，法國作家同電影導演
* 2014年：許崇德，中國法學家同政治學家
* 2016年：賴恩德，香港高等法院大法官
* 2017年：李志強 (湖北)，中國法官
* 2018年：李心敏，中國演員
* 2021年：鄧家希，緬甸示威者
* 2023年：大江健三郎，日本作家，諾貝爾文學獎得主

## 節慶、風俗習慣
* 世界野生動植物日
*  全國愛耳日
*  國慶日

## 出面網頁
3月4號

## 大件事
* 1351年：烏通王建立大城王國。
* 1791年：加入美國成為第14個美國州份。
* 1861年：林肯就任美國總統，係首位共和黨籍總統。
* 1896年：四大寇之一孫文畀香港驅逐出境。
* 1932年：國際聯盟到上海安排中日兩國停火。
* 1933年：富蘭克林羅斯福就任美國總統，後來成為美國史上唯一連任四屆嘅總統。
* 1951年：1951年亞洲運動會喺印度新德里開幕，係第1屆亞洲運動會。
* 1956年：第1屆南越制憲會議選舉。
* 1975年：差利·卓別靈獲英女王伊利沙伯二世頒授爵士勳銜。
* 1977年：第8屆朝鮮地方選舉。
* 1991年：兩個蘇聯加盟共和國拉脫維亞同埋愛沙尼亞公投獨立。
* 2012年：第6屆俄羅斯總統選舉，由前總統兼時任總理普京當選。
* 2013年：第5屆肯雅總統選舉，由肯亞塔當選。
* 2014年：廣州地鐵西村站人踩人事件，13傷。
* 2016年：第26屆薩摩亞國會選舉。
* 2018年：第41屆意大利國會選舉。
* 2023年：2023年南投縣第二選舉區立法委員缺額補選，由蔡培慧當選。
* 2025年：2025年世界格蘭披治桌球大獎賽喺香港啟德體藝館舉行，賽期至3月9號，係大獎賽第一次喺英國以外搞，亦係香港自1989年搞過香港桌球公開賽之後再搞士碌架國際排名賽。呢個比賽同時係啟德體育園正式開幕後頭一項大型活動。頭一晚因為賽程超時，到原定比賽結束時間都未打完，大會喺夜晚11點幾趕觀眾離場，改為閉門作賽。

## 響呢日出世嘅人
* 895年：劉知遠，後漢開國皇帝（948年死）
* 1394年：殷皇子，葡萄牙王室同航海探險家（1460年死）
* 1537年：朱載垕，大明皇帝（1572年死）
* 1678年：安東尼奧·韋華第，意大利神父同音樂家（1741年死）
* 1769年：穆罕默德·阿里 (總督)，鄂圖曼帝國埃及總督（1849年死）
* 1789年：易卜拉欣帕夏，埃及君主（1848年死）
* 1803年：亞馬留，澳門總督（1849年死）
* 1880年：松岡洋右，日本外交官（1946年死）
* 1889年：洪思翊，日本陸軍將官（1946年死）
* 1890年：白求恩，加拿大醫生，喺中國抗日戰爭幫八路軍（1939年死）
* 1892年：李光洙，韓國獨立運動家兼作家、小說家、詩人、記者、女性主義者、自由主義者（1950年死）
* 1898年：宋美齡，中華民國第一夫人（2003年死）
* 1904年：路易斯·卡雷羅·布蘭科，西班牙首相（1973年死）
* 1907年：，西班牙超級人瑞（2024年死）
* 1909年：竹田恆德，日本皇室同軍人（1992年死）
* 1910年：坦克里多尼維斯，巴西總統（1985年死）
* 1916年：漢斯·艾森克，心理學家（1997年死）
* 1927年：李世榮 (歌唱家)，中國歌手（2005年死）
* 1932年：美莉音馬卡貝，南非歌手（2008年死）
* 1934年：森岡賢一郎，日本作曲家同音樂製作人（2018年死）
* 1938年：阿爾法孔戴，畿內亞總統
* 1946年：松可麗·色皮蟲，泰國歌手（1972年死）
* 1961年：大場真人，日本配音員
* 1963年：野島伸司，日本編劇
* 1967年：坂井貴行，日本配音員
* 1967年：黃澤鋒，香港演員，原名黃澤民
* 1969年：伊能靜，臺灣歌手，原名吳靜怡
* 1970年：張延，中國電視演員同主持人
* 1970年：左小祖咒，中國歌手
* 1973年：，英國
* 1973年：，美國電影導演
* 1978年：王珮瑜，中國京劇演員同歌手
* 1982年：蘭頓當奴雲，美國足球員同足球領隊
* 1983年：李俊華，香港舞蹈員同機械舞導師，外號孖八
* 1983年：，日本鹹片女演員
* 1984年：容羨媛，香港節目主持人
* 1984年：張玉安，中國演員
* 1986年：朴敏英，南韓演員
* 1990年：山岡哲也，日本足球員
* 1991年：惠若琪，中國排球員
* 1991年：林詠欣，香港區議員
* 1991年：楊曉穎，香港模特兒
* 1992年：艾歷拉美拿，阿根廷足球員
* 1992年：蘭奴，德國足球員
* 1993年：彭美詩，香港模特兒同廣播節目主持
* 1994年：韓寶貝，南韓演員
* 1994年：容穎賢，澳門模特兒
* 1994年：漢尼·弗鲁亨，比利時歌手，組合K3成員
* 1995年：安冬晴，香港YouTuber，原名黃梓侗
* 1995年：吳洛汶，香港藝人同空中服務員
* 1996年：陳勇龍，香港選秀節目參賽者
* 1996年：鄒兆霆，香港無綫電視藝員
* 1997年：王綺玲，香港藝人
* 2000年：張博恆，中國競技體操運動員
* 2002年：謝咏欣，香港演員
* 古川由利奈，日本配音員
* 小林俊夫，日本配音員

## 響呢日死嘅人
* 561年：貝拉一世（柏拉奇一世），羅馬天主教教宗
* 1193年：撒拉丁，埃及同敘利亞王
* 1832年：商博良，法國史學家
* 1852年：果戈里，俄羅斯作家
* 1911年：李蓮英，晚清宦官
* 1916年：法蘭茲·馬克，德國畫師
* 1921年：雷姆森，美國化學家，發現糖精
* 1963年：威廉·卡路士·威廉斯，美國詩人同小說家
* 1975年：威廉·菲臘斯 (經濟學家)，紐西蘭經濟學家
* 1986年：丁玲，中國作家
* 2000年：吳大猷，中國物理學家同教育家
* 2003年：劉劍倫，中國學者
* 2004年：余麗珍，香港粵劇同電影演員
* 2012年：張桂鳳，中國
* 2013年：松永碩，日本足球員
* 2014年：吳天明，中國導演
* 2016年：葛存壯，中國演員
* 2016年：盧大偉，香港藝人
* 2016年：周小燕，中國音樂家同教育家
* 2017年：北川光男，日本企業家
* 2019年：毛致用，中國政治人物
* 2020年：裴瑞茲，秘魯政治人，聯合國秘書長
* 2024年：TARAKO，日本配音員

## 節慶、風俗習慣
*  

## 出面網頁
甘

**甘**可以指：

* 甜，一種味
* 甘肅嘅簡稱
* 廣東話裏面泛指嚴重、難受、驚等嘅意思
* 甘氏，一個中文姓氏
3月8號

## 大件事
* 1909年：美國芝加哥婦女大遊行。
* 1917年：俄國二月革命（儒略曆重喺2月）爆發。
* 1966年：，8千幾人死，3萬8千幾人傷。
* 1974年：法國巴黎戴高樂機場啟用。
* 1986年：第一屆亞洲冬季運動會喺日本札幌閉幕，獎牌榜頭四位分別係主辦國日本、中國、南韓同埋北韓；7個參賽代表團入面有4隊贏到獎牌。
* 2000年：，5死64傷。
* 2005年：由於畀海牙國際刑事法庭起訴，科索沃總理拉穆什・哈拉迪納伊宣佈辭職。
* 2008年：。
* 2009年：第12屆朝鮮最高人民會議選舉。
* 2010年：香港長沙灣麗昌工廠大廈火燭，一位消防隊目殉職。
* 2014年：馬來西亞航空370號班機失去聯絡。
* 2017年：馬耳他喺風暴之下冧咗。

## 響呢日出世嘅人
* 974年：李公蘊，大瞿越李朝開國皇帝（1028年死）
* 1363年：黃喜，大朝鮮國政治人、儒學者、性理學思想家（1452年死）
* 1514年：尼子晴久，日本戰國時代大名（1561年死）
* 1545年：李舜臣，大朝鮮國軍人（1598年死）
* 1714年：卡爾巴哈，德國作曲家（1788年死）
* 1841年：奧厘化雲島豪米士，美國法學家（1935年死）
* 1848年：Jovita Feitosa，巴西志願軍人，打過巴拉圭戰爭（1867年死）
* 1879年：奧濤哈恩，德國放射化學家同物理學家，諾貝爾化學獎得主（1968年死）
* 1900年：候活·艾肯，美國電腦科學家（1973年死）
* 1921年：劉殿爵，香港學者同教授（2010年死）
* 1922年：施瑞麗，美國演員同舞蹈員（2008年死）
* 1922年：水木茂，日本漫畫家，原名武良茂（2015年死）
* 1927年：，蘇聯政治人物（2021年死）
* 1929年：Hebe Camargo，巴西電視節目主持人、歌手同演員（2012年死）
* 1930年：韓達德，
* 1935年：北口晃，日本足球員
* 1936年：三美威魯，馬來西亞政治人（2022年死）
* 1943年：蓮烈格麗芙，英國演員（2010年死）
* 1947年：Carole Bayer Sager，美國歌手、填詞人、詞曲作家同畫家，原名Carol Bayer
* 1949年：古比拉斯，秘魯足球員
* 1951年：任志強，中國生意人，外號任大炮
* 1957年：堀江美都子，日本配音員
* 1957年：仙菲婭羅芙洛，美國武打演員
* 1957年：趙樂際，第十九屆中國共產黨中央政治局常務委員會委員
* 1962年：吉田光範，日本足球員
* 1963年：葉童，香港演員，香港電影金像獎最佳女主角，原名李思思
* 1964年：圓谷浩，日本演員，原名圓谷寬（2001年死）
* 1964年：反町康治，日本足球員
* 1965年：吳斌，中國長途客車司機（2012年死）
* 1965年：卡伊奧祖利亞，巴西足球員（2016年死）
* 1969年：劉志遠 (音樂人)，香港編曲人同音樂製作人，組合Beyond同浮世繪成員
* 1970年：笠原留美，日本配音員
* 1973年：趙天麟，臺灣政治人物
* 1973年：井原康秀，日本足球員
* 1976年：火火，香港電影人，原名李家榮
* 1978年：堤健吾，日本足球員
* 1979年：孔慶慇，紅牛能量嘢飲高層
* 1980年：興津和幸，日本配音員
* 1981年：添姆波，德國乒乓波運動員
* 1982年：馬喬里德奧利維拉，巴西演員同歌手
* 1982年：潘梓鋒，香港藝人，原名潘國基
* 1983年：羅苡之，香港模特兒同舞台劇演員
* 1984年：胡查錫，斯洛文尼亞籃球員
* 1985年：梁熙，香港立法會議員
* 1986年：黎振燁，香港藝人
* 1986年：承子，日本皇室
* 1987年：李凱傑，香港配音員
* 1988年：天海翼，日本鹹片女演員
* 1988年：Benny Blanco，美國詞曲作家同唱片製作人
* 1989年：松井惠理子，日本配音員
* 1990年：，捷克網球員
* 1990年：增田俊樹，日本配音員、演員同歌手
* 1990年：童菲，中國演員
* 1991年：竹內涼，日本足球員
* 1992年：中川美香，日本鹹片女演員
* 1992年：吳佩隆，香港演員、魔術師同主持人
* 1993年：車泳希，香港藝人
* 1993年：湯凱婷，香港歌手，組合小塵埃主音
* 1994年：Mr Doodle，英國藝術家，原名Sam Cox
* 1994年：稻森克尚，日本足球員
* 1997年：姜嘉琳，香港無綫電視藝員
* 1997年：林澤謙，香港罪犯
* 2006年：楊凱博，香港童星同模特兒

## 響呢日死嘅人
* 1144年：雷定二世，羅馬天主教教宗
* 1403年：巴耶濟德一世，鄂圖曼帝國蘇丹
* 1641年：徐霞客，大明地理學家
* 1702年：威廉三世 (英倫)，英倫、蘇格蘭、愛爾蘭國王同奧倫葉親王
* 1844年：卡爾十四世約翰，瑞典同挪威君主
* 1869年：白遼士，法國作曲家
* 1874年：米勒德菲爾莫爾，美國總統
* 1921年：愛德華多達托，西班牙首相
* 1923年：范德華，荷蘭物理學家，諾貝爾物理學獎得主
* 1926年：傅洛，巴西醫生同政治人
* 1930年：塔虎脫，美國總統
* 1935年：阮玲玉，中國默片時代電影演員
* 1941年：舍伍德安德森，美國作家
* 1971年：夏勞哀，美國演員
* 1975年：周信芳，京劇表演藝術家
* 1985年：金容植，日本／南韓足球員
* 1986年：陳曾熙，香港生意人同有錢人，創辦恒隆集團，陳曾熙家族奠基人
* 1996年：陳錫蘭，千里達多巴哥舞蹈員
* 2010年：楊俊傑，香港消防處消防隊目
* 2012年：森稔，日本森トラスト株式会社社長
* 2014年：秋山照子，日本配音員
* 2016年：杜惠東，嘉禾電影公司宣傳部主管
* 2016年：黎繼明，香港無綫電視編導
* 2017年：李元簇，中華民國政治人物
* 2021年：，南韓演員

## 響呢日死嘅其他動物
* 1935年：八千公，日本忠犬

## 節慶、風俗習慣
* 國際婦女節

## 出面網頁
11月9號

## 大件事
* 1799年：霧月政變。
* 1856年：第14屆葡萄牙國會選舉。
* 1867年：幕府將軍德川慶喜將政權還返畀天皇，標誌住265年嘅江戶幕府統治結束，史稱大政奉還。
* 1911年：廣東省成立軍政府，宣佈脫離大清獨立，成為中華民國轄地。
* 1918年：德意志帝國皇帝威廉二世退位，威瑪共和國成立。
* 1921年：墨索里尼將「意大利戰鬥者法西斯」改組為政黨，嗌國家法西斯黨。
* 1923年：啤酒館政變。
* 1937年：日本軍攻陷上海，上海市區除咗租界外，華界地段均告失守。
* 1949年：。
* 1953年：柬埔寨由法國獨立。
* 1963年：日本發生（458死，839傷）同埋（161死，120傷），嗰日被稱為「血染嘅星期六」（血塗られた土曜日）或者「魔鬼星期六」（魔の土曜日）。
* 1981年：第14屆敘利亞議會選舉連續兩日舉行。
* 1989年：東德開檢查站畀人自由出入西德，當晚啲人去拆柏林圍牆，呢日象徵冷戰完結，促成兩德統一。
* 1992年：德國反種族歧視大遊行，反對國內對少數族裔（主要係土耳其裔移民）嘅歧視。
* 1994年：第3屆斯里蘭卡總統選舉，由錢德里卡·班達拉奈克·庫馬拉通加當選。
* 1994年：德國科學家合成新元素鐽。
* 2003年：第43屆日本眾議院議員總選舉。
* 2006年：世界衞生大會通過由陳馮富珍擔任世界衞生組織總幹事，成為首位做爾個職位嘅香港人。
* 2013年：第2次加泰隆尼亞獨立公投。
* 2014年：2013年亞洲冠軍盃總決賽第二回合喺廣州天河體育中心打，主場嘅廣州恆大同南韓嘅首爾足球會踢成1-1。兩隊兩回合打和3-3，廣州恆大以作客入波優惠攞到2013年亞洲冠軍盃冠軍。
* 2019年：香港主佑義士全港祈禱及集氣大會喺金鐘添馬公園搞，主辦單位宣稱有超過10萬人參加。
* 2020年：秘魯國會通過對總統維茲卡拉嘅彈劾，維茲卡拉被免職。
* 2025年：中華人民共和國第十五屆運動會開幕，係中華人民共和國全國運動會史上第一次由多個行政區聯合主辦。

## 響呢日出世嘅人
* 1683年：佐治二世 (英國)，英國君主（1760年死）
* 1818年：屠格涅夫，俄羅斯小說家、詩人同劇作家（1883年死）
* 1819年：加斯帕里斯，意大利天文學家（1892年死）
* 1841年：愛德華七世，英國君主（1910年死）
* 1876年：野口英世，日本醫學家，1000円紙E號券有佢肖像（1928年死）
* 1877年：穆罕默德伊克巴勒，英屬印度詩人（1938年死）
* 1878年：安昌浩，韓國獨立運動家（1938年死）
* 1885年：張民達，中華人民共和國革命烈士（1925年死）
* 1897年：，英國化學家，諾貝爾化學獎得主（1978年死）
* 1898年：豐子愷，中國文學家同漫畫家（1975年死）
* 1902年：安東尼雅殊葵，英國演員（1968年死）
* 1907年：高師康，大日本帝國足球員（1995年死）
* 1911年：宮粉紅，香港粵劇演員（2010年死）
* 1914年：喜地拉瑪，美國演員同發明家（2000年死）
* 1917年：彭少逸，中國物理化學家（2017年死）
* 1918年：斯皮羅阿格紐，美國副總統（1996年死）
* 1918年：崔泓熙，南韓將官，由佢創立嘅國際跆拳道聯盟話佢係跆拳道嘅創立人（2002年死）
* 1918年：史明，臺灣獨立運動領導人之一，原名施朝暉（2019年死）
* 1922年：高村章子，日本演員同配音員（2012年死）
* 1929年：因惹卡爾特斯，匈牙利作家，諾貝爾文學獎得主（2016年死）
* 1934年：卡爾薩根，美國天文學家（1996年死）
* 1936年：米哈伊爾·塔爾，蘇聯／拉脫維亞國際象棋手（1992年死）
* 1936年：瑪莉崔佛斯，美國民歌歌手，組合彼得、保羅與瑪莉成員（2009年死）
* 1938年：楊孫西，香港生意人
* 1948年：路易斯·菲聶皮·史高拉利，巴西足球員同足球教練
* 1951年：劉志榮，香港演員同區議員（2008年死）
* 1951年：曾醒明，香港電視業人物
* 1955年：潘佩璆，香港醫生，香港立法會前議員，香港工會聯合會副理事長
* 1956年：李·克里斯達斯，比利時足球員（2009年死）
* 1960年：布林美，德國足球員同足球領隊（2024年死）
* 1960年：韓毓霞，香港藝人
* 1961年：徐嘉良，臺灣作曲家
* 1965年：梶野智，日本足球員
* 1965年：趙麗娟 (中國演員)，中國演員，藝名娟子
* 1967年：江國賓，臺灣演員
* 1967年：森山佳郎，日本足球員
* 1967年：內藤就行，日本足球員
* 1970年：森本鶴，日本足球員
* 1971年：渡邊卓，日本足球員
* 1972年：進藤尚美，日本配音員
* 1974年：迪比亞路，意大利足球員
* 1974年：加瀨亮，日本演員
* 1975年：宇野涼子，日本足球員
* 1975年：張越紅，中國排球員
* 1976年：大森征之，日本足球員
* 1978年：平安 (中國)，中國歌手
* 1979年：野澤洋輔，日本足球員
* 1980年：Oak Felder，美國音樂製作人同詞曲作家
* 1981年：笠原晶，日本配音員
* 1981年：李世真，南韓歌手
* 1982年：菊池心，日本配音員
* 1982年：蘇亦承，臺灣作曲家
* 1983年：譚馬士，羅馬尼亞足球員
* 1984年：，南韓歌手
* 1984年：，南韓演員
* 1985年：陳赫，中國演員
* 1985年：彭荃，中國圍棋手
* 1988年：簡采恩，香港有線電視同奇妙電視藝員
* 1991年：謝影雪，香港羽毛球員
* 1992年：瞿藝，中國音樂劇演員
* 1992年：酒井宣福，日本足球員
* 1992年：黃宇希，香港歌手
* 1996年：，南韓組合TWICE嘅日本成員
* 1996年：麥紫莉，香港模特兒，外號「豐滿版」
* 1996年：髙尾瑠，日本足球員
* 1997年：小島雅也，日本足球員
* 1998年：蘇曉彤，中國演員
* 1998年：趙露思，中國演員
* 呂易秋，中國填詞人

## 響呢日死嘅人
* 1032年：若望十九世，羅馬天主教教宗
* 1671年：方以智，大明／大清學者、思想家同科學家
* 1902年：曼維韋多利諾，巴西醫生同政治人
* 1918年：阿波里奈爾，法國詩人
* 1937年：藍士麥當勞，英國首相
* 1940年：尼維爾張伯倫，英國首相
* 1963年：劉湛，香港武術家、演員同武術指導
* 1967年：查里士碧福，美國演員
* 1970年：夏爾·戴高樂，法國總統
* 1991年：伊芙·蒙丹，法國／意大利歌手同演員
* 2003年：雅卡尼，美國演員
* 2004年：張純如，美國作家，著有《The Rape of Nanking》
* 2005年：納拉亞南，印度總統
* 2015年：慶文怡，中國國家青年游水隊代訓運動員
* 2015年：王金維，湖北恩施州財政局長
* 2023年：David Bronner (音樂人)，奧地利音樂製作人，組合無敵樂團成員

## 節慶、風俗習慣
*  獨立日

## 出面網頁
金舖

**金舖**係賣金飾、金器、鑽石、首飾嘅舖頭。大部份嘅金舖會從人客處買入金器，煲熔再造新金飾。

## 例
### 香港
* 周大福珠寶
* 謝瑞麟珠寶

## 睇埋
*買金
戲院

**戲院**係畀人睇戲（電影）嘅社交場合。戲院裏面一個或者多個嘅放影室，好似一個禮堂，有多排嘅椅或企位，可以容納觀眾同時睇戲。響放影室/禮堂前面掛一塊大銀幕，後面有放影機，重有一套好勁嘅音響系統。

以前唐人嘅戲院主要係睇大戲，不過今時今日經已改變咗，多元化，進化到立體電影，同埋住客會所私人影院。

## 銀幕

一字多解。講媒體硬件，佢只係一塊會反射光嘅白布幕，由於放影時閃閃生銀光，所以叫做銀幕。以前傳媒見到嘅戲，出現嚮銀幕，所以將電影同銀幕混為一談，派生出銀幕拍檔、銀幕鐵三角、銀幕街、銀幕情侶咁嘅叫法。
五金舖

**五金舖**係賣三行嘢嘅舖。世界各地嘅五金舖都有啲唔同，好似響北美，五金舖（Hardware store）有配鎖匙。

好生意嘅五金舖重會形成人力市場，有師傅介紹，或者工人留手機等開工添。

五金舖都有分批發同零售。所以顧客都有分別。五金批發舖又可以叫陳列室，要幾多有送貨，要得太少會唔賣。

## 喺五金舖買到嘅
喺大部份五金舖買到嘅嘢（可能一啲只係喺香港嘅五金舖先有）
*架生：老虎鉗、士巴拿、一字及十字螺絲批、星字螺絲批、三角螺絲批、絲攻、尼龍繩、大麻繩、手鐵鎚、膠鎚、木鎚、手鐵鋸、樹鋸、板鋸、線鋸、釘 鑿、孔鑿、鑿、鏟、扁銼、方銼、圓銼、半圓銼、三角銼、卜銼、六角匙、鈴梗、拉釘槍、燈喉剪、蛇頭剪、花枝剪、草剪、泥鏟、漆鏟、油掃、轆掃、G夾、鑽咀、石屎鑿、砲尖、鐵筆、玻璃膠槍、拉尺、斧頭、柴刀、鉸剪、鐮刀、卡尺、刀片、熱溶膠槍、扎鐵鈎、電批、玻璃刀、平水尺、角尺、墨斗、大力鉗、尖嘴鉗、鴨咀鉗、水喉鉗、灰匙、灰板、磨碟、金屬切割碟、雲石切割碟、水槍、風槍、雪插、鑼條、賓子
*膠：玻璃膠、釘膠、萬能膠、AA膠、菜膠、白膠䊢、平底䊢、膨脹膠、粒粒膠、熱溶膠條、 填縫膠、結構膠、 魔術鋼膠、AB膠
*油漆、火水、WD-40、白電油、白礦油、火酒、沙、黑英泥、白英泥、釘、螺絲、膠塞、拉釘、窩釘、銲枝、狗肶架、鉛水角鐵、萬能角鐵、鋁角、白鋼枝、銅枝、福粉、砂紙、介子、英泥寶、哥士的、渠閘、渠蓋、通渠水、 通渠彈弓、 通渠藤、麻根、喉箍、水喉通、水龍頭、水喉膠布、電燈膠布、電綫、電線馬仔、火線、泥斗、撞爆、拉爆、雪油、天拿水、松節水、化白水、洗石水、偈油、鐵絲網、鐵線、鐵鍊、膠鍊、勞工手套、膠手套、牆之寶、銅喉、風喉、燈喉、掃把、電話盒、拖排蘇、插蘇盒、插蘇制、線管、士撻、光管、燈膽、轉換插、火牛、膠坑板、坑轆皮帶、手推鐵車、板車、手噴漆、工業梳打粉、眼罩、防塵口罩、耳塞、鎖頭、鎖牌、 單車鎖、 老鼠籠、老鼠膠、厠所泵、牛皮膠布、封箱膠纸、百潔布、銅絲刷、鋼絲刷 、藍威寶、紅威寶、竹 籬笆、 皺紋紙、擦銅水、威也鎖、威也、攬結、攬鈎
*地盤工人開工要嘅其它嘢，包括冰水、毛巾、膠喉、鋁梯、白鞋、馬路紙、麻包袋、木梯、膠桶、威士、草帽、安全帽

## 冇得賣
因為分工，喺五金舖未必有得賣（喺第二啲國家可能有）：
*碗碟 - 缸瓦舖
*藤條、竹席 - 山貨舖
*木板 - 木行
*鋁窗、鋁門 
*鐵閘 - 鐵器
*浴缸、坐厠 
*傢俬 - 傢俬舖
*家庭電器 - 電器舖
單車鋪

**單車舖**係賣單車、單車零件、配件嘅鋪頭。好多時會有修理單車嘅服務，好似車軚打氣，補軚。

放假嘅時間，好多細路仔，後生仔，去單車鋪租單車玩，成日都係幾十蚊。

## 相關
* 單車徑
洋服店

**洋服店**，係幫人造西裝嘅鋪頭，裁逢師父為客人度身訂造西裝之類嘅服飾。

## 睇埋
* 時裝店
* 成衣
缸瓦鋪

**缸瓦鋪**，有人寫做**江瓦鋪**，係賣碗碟煲鑊、整嘢食架生嘅鋪頭。

而家啲碗碗碟碟，煲煲鑊鑊由好多唔同物料造，「缸瓦」係「陶瓷器皿」，好多人都唔知，呢個名亦少人用，缸瓦鋪嘅功能亦俾超級市場、供應煮食用具嘅公司所取代。

## 賣啲乜
*缽：俗稱嘅乞兒兜。
*煲仔
*錢甕
*甕缸

## 參考
* 咸雜廣州 - 轉為繁體
* 人人有網．老有所網
藥房

**藥房**（ 或者 ）係賣藥嘅地方。唔少藥房都係有藥劑師駐舖，方便幫䞋人客冇用錯藥。

## 藥物
由醫生開藥紙，病人去藥房經藥劑師覆核先賣到。

藥房亦會賣一啲唔使醫生開嘅藥，就咁就買倒。

## 香港嘅情況

喺香港，通常藥房都係賣西藥，所以亦都叫**西藥房**。而有部份會兼賣中藥，所以叫**中西藥房**。通常賣中藥嘅都有中醫師駐舖。如果一間藥舖冇「有牌」（registered）嘅藥劑師喺度，咁呢間藥舖就唔可以賣處方藥，同埋唔可以用「藥房」呢個名，祇能夠用「藥行」、「藥粧」呢啲名，同賣普通成藥。而好多藥房同藥行重賣埋牙膏、廁紙、洗頭水呢啲家庭用品。
書局

**書局**（），又嗌**書店**（），係賣書嘅地方。大啲嘅叫**書局**，有部分甚至係出版商。

## 睇埋
* 網上書店
* 電子書
* 打書釘
洗衫舖

**洗衫舖**係提供洗衫服務嘅舖頭。服務一般有濕洗同乾洗。有啲叫自助洗衫舖，個客要用嗰度嘅洗衣機同乾衣機，自己入銀仔搞掂。

## 服務
洗衫舖有濕洗、乾洗之外、重有乾衣、熨衫。有時唔只洗衫，重洗埋公仔、被咁。

洗衫舖唔單止幫客人洗衫褲，重要熨埋，好多增值服務重包埋上門收貨，按時交貨畀客人。

## 經營
洗衫舖可以單頭經營（自己做番），亦有集團經營同特約經營。

## 個名
「洗衫舖」好易俾人聽錯，所以都係多人叫「洗衣舖」。

## 自助洗衫舖 參考資料
* Youtube : Mr Bean - Strange Laundry
紙紮鋪

**紙紮鋪**，係賣紙紮用品嘅鋪頭。金銀、衣紙、香燭亦係主打，近中秋節賣吓燈籠。

紙紮師傅係藝術家、設計師。客人要嘅紙紮妹仔、私家車、大廈都整到，人造衛星星、穿梭機都無難度。
眼鏡鋪

**眼鏡鋪**，係賣眼鏡嘅鋪頭，亦提供驗眼服務，有視光師駐守。

## 睇埋
* 隱形眼鏡、藥水
米舖

**米鋪**，係賣米嘅鋪頭。裏面擺出唔同種類嘅米。 買米有人送，如果買得多，又係熟客，仲可以賒數添。

喺以前嘅香港，米鋪好多，好方便，收尾有「銀行多過米鋪」嘅比喻，而家米鋪同雜貨鋪一樣，好少啦，因為市場競爭大，利錢簿，鋪租貴，中小企個別細鋪，好難生存。

## 相關
* 超級市場
* 7-11便行店
* 批發
* 零售
* 供應鏈
* 街坊
報紙檔

**報紙檔**，又叫**報攤**，有啲地方係一間鋪頭裏面，係主要賣報紙嘅檔攤，重會賣埋雜誌（周刊、八卦雜誌、鹹書）、有啲地方買埋煙仔、香口膠、個別包裝紙巾……

報紙擋可以響街邊、機場、火車站、酒樓門口……搵到。

## 喺香港澳門
賣報紙嘅小販要好早起身叠報紙，開檔。挨晚賣唔晒，又要賣「拍拖報」（兩份報紙打孖嚟賣），夜晚重係賣唔去，就要退返畀報社，叫做「回尾」。 香港有啲報館唔接受回尾，咁樣報攤賣唔晒，就要自己食（倒貼），有商業風險。

香港第一個報紙檔喺1904年出現，位於山頂纜車嘅下站。香港早期嘅報紙係英文，而住半山同山頂嘅係識英文嘅西人。報紙檔出現之前，報紙由報販邊行邊叫咁賣。

香港嘅報紙檔早喺1960年代已經有規範，設計由當時一個駐守深水埗嘅警司 John Browett 草擬，後來重喺《政府憲報》正式公佈。喺60、70年代，香港市區街頭四圍都有報紙檔。尤其是茶樓嘅門口。

## 睇埋
* 便利店
* 賣報紙機

## 攷
生果檔

**生果檔**係賣生果嘅檔口。而**生果舖**係賣生果嘅舖頭。前者可能要走鬼，因為怕俾差人拉，因為阻街。

賣生果最緊要新鮮，所以每日都要去批發商、果欄處，成箱成箱生果買返嚟賣。生果分大細好壞，賣價唔同，要分門別類，平靚正貨自然去得快，否則好多「籮底橙」。最後要出「十蚊賣晒」呢一招「速銷」。

講利潤，賣生果不如賣果汁。即搾鮮果汁寫字樓白領最鍾意，因為係健康飲品，價錢貴都飲得起。買果汁一定要即場鮮搾，如果係一樽樽入好晒嘅，可能係用籮底橙搾嘅，唔值錢。
鞋舖

**鞋舖**，係賣鞋嘅舖頭。鞋舖有分男裝、女裝、童裝同埋運動裝幾類。鞋舖通常賣嘅係一手新鞋。喺第三世界鞋舖分開有賣二手貨，實在非常環保。

## 睇埋
* 波鞋
* 拖鞋
* 白飯魚 (鞋)
* 靴
* 皮鞋
* 鞋油
麪包鋪

**麪包鋪**（俗寫**麵包舖**），係賣麪包嘅鋪頭。一般傳統嘅麪包鋪係前舖後廠，有麪包師父，舖後面用焗爐焗麪包。今時今日，好多集團式經營嘅麵包鋪，造同賣麵包嘅地方係分開嘅，鋪頭純粹係一個麵包零售點。

## 餅店
有啲買麪包嘅鋪頭有埋唐餅、西餅賣，所以又叫做**餅店**或**餅舖**。

## 連鎖經營
一般嘅麪包鋪係單頭經營，冇分店。而家嘅餅舖、麵包鋪好多係連鎖經營，麵包料都係嚟自工廠，每日新鮮交到各區嘅分店。有啲舖就只將工序之中嘅最後一步，用焗爐響分店焗麪包。

## 睇埋
*蛋糕舖
臺灣蔴雀

**臺灣蔴雀**（），又叫**臺灣牌**（），或者簡稱**臺牌**，係一種臺灣式嘅蔴雀玩法，特點係打十六張牌，所以又有人叫佢做十六張麻雀。

## 簡史
臺灣麻雀原本係福建蔴雀一個分派，臺灣牌嘅十六張牌玩法就係師承自福建蔴雀，後來受日本蔴雀影響而自成一家。

## 特點
臺灣牌除咗特別在打十六張牌，又保留咗老章嘅冧莊制度，即係指莊家如果贏咗一鋪，可以再做多次莊，臺灣叫噉做「連莊」。另外，自摸同其他蔴雀都係贏三家，但係其他蔴雀都係由三家攤分，但臺灣牌就要每一家畀足，而唔係好似香港牌噉×1.5倍，換言之自摸就會贏三倍，於是形成有啲人出銃都唔食糊，寧願等自摸，為咗針對呢個問題，又定咗「過水」呢條例出嚟。臺灣牌又有一炮多響，即係指出銃如果有幾個人一齊食糊，噉出銃者就要輸晒幾家，可以算係咁多種蔴雀之中最大鑊嘅輸法。

另外又有「眼牌」，當叫緊糊嘅時候，你可以行去每一家後面，睇人哋做緊乜嘢牌。不過如果眼牌嗰陣有其他人食糊，噉眼牌條友就係唔係都要輸一番畀食糊者，當做「觀光費」。而臺灣牌計分或者籌碼，唔係按臺逐倍遞增，而係有一個基數，幾多番就跟返個基數計分或者計籌碼咁。亦無限定要幾多番先可以食糊，只要食到糊總有一個最低基數可以贏，呢啲無番嘅糊叫做「大雞糊」或者叫「屁胡」。形成臺灣牌以鬥快食糊為目的但係由於打十六張牌，加上番種多，即使鬥快食糊，仍然可以有好多變化。呢啲都係臺灣牌嘅特點。

## 基本玩法同埋相關術語
每人輪流行牌，咁叫做「一手」或者「一個打序」。四家行牌一周為之「一巡」。砌牌到食糊或荒局為之「一盤」，第一盤四人每輪流做莊下莊一回為之一圈。每四圈為之一將「（雀）」。三張相連嘅序數牌叫做「順子」，三張相同嘅牌叫做「坎子」或「刻子」。四張相同開咗槓嘅牌為之「槓子」，糊牌牌面嗰一對相同嘅牌為之將眼。順子、刻子、槓子統稱「搭子」。

### 胡牌型態
一手牌17張，唔包花牌、槓牌逾張，組成5副完成順子、坎子或者槓子同一對將眼，稱之為「五搭一對」，就可以食糊。另外亦有花糊，好似：配到、摸到、或者搶到花牌，八花齊集一家。

### 搬風
第一圈開始之前四個人隨意入座，拎東南西北四張牌任意疊起，由是但一個人掟三粒骰，所得點數由掟骰嗰個人計逆時針序輪點，點到嗰個位就定為東座位，由點到者起依次序喺疊起嗰東南西北四張牌拎一張，根你拎得個位以東南西北逆時針序重新入座，第二圈起每將喺原座位搬風，由前一將最後一盤糊牌個人掟骰，用同樣方法更換座位，四人新座位之間順序唔可以同之前一圈相同，唔係要重搬。

### 定莊
每圈第一盤由東家掟三骰子，所得點數根同樣方法輪點，點到個位就定為莊家位，亦即係呢圈嘅莊位。圈風器固定擺喺起莊位左桌角。莊家如果糊或嗰盤荒局就連莊，唔係就依逆時針序各家輪流做莊。每次輪到起莊位就叫做「一風圈」開始，圈風器就要遞轉一序。

### 洗牌
每盤牌開始前由各家合力將所有牌張掉轉正面，同時合力充分搞勻，為之洗牌。

### 砌牌
### 配牌
### 補花
### 補牌
### 殘牌
### 行牌方向
### 插花
### 捨牌
### 摸牌
### 吃牌
### 碰牌
### 喊碰未碰
### 嗆牌
### 暗槓
手牌有四張相同牌，可以喺摸牌之後以牌背面放喺門前，唔使畀人睇到牌面，然後槓尾補牌。

### 明槓
分加槓同碰槓二種。碰得嘅明可以同手牌入面相同嘅第四張開槓補牌，為之加槓。手牌入面已經有暗坎，其他人打出相同嘅第四張就要開槓補牌，為之碰槓。明槓四張牌一定要開出嚟見人。

### 胡牌
手牌入面明暗牌同其他人捨牌(含加槓)或者本身嘅摸牌組成「五搭一對」就為之胡牌，可以食糊，除咗「五搭一對」，重有啲特殊胡牌好似嚦咕嚦咕、花胡等同樣可以食糊。

### 牌面
胡牌時手牌同花牌成副牌嘅組合牌型同台數，為之牌面。

### 連莊示記

### 聽牌
即廣東牌嘅「叫糊」，當係只係爭一張牌就可以食糊，就為之聽牌，除咗天聽或者地聽，聽牌唔須要特別宣布。

### 放銃
即係廣東話「出沖」或者「出銃」。打出嘅牌有人食糊，為之放銃。如果係叫緊糊就為之胡銃。

### 攔胡
幾家同時胡牌，咁離放銃者順序最近一家可以優先胡牌，但如果胡牌者已經伸手摸牌就喪失優先權。

### 過水
得糊牌而唔食糊，為之過水，之後本身再打出（或加槓）一張無得糊嘅牌前唔可以食糊，否則當詐胡。如果得胡牌者未食糊但伸手摸咗牌都當過水。

### 解除過水
打出（或加槓）一張食唔到胡嘅牌就可解除過水，加槓補牌如果成胡，自摸都有效，過水嗰陣暗槓因為無實際打出牌，都唔當係解除過水，而補牌唔可以當自摸。

### 荒局
打到尾都無人食糊，即係話牌牆除殘牌8墩外都摸晒，但仍然無人有糊牌，為之荒局，要重開新盤，而莊家續莊，同時施行鐵八墩殘牌牌局，要得廢除俗稱一路歸西、四風連和、四槓和局、九么和局等荒局作法。

### 相公
即係摸漏牌或摸多咗牌，正常冇人發現或者和局就走得甩，但若果有人發現而且出銃嘅話，就包全家（即係食糊嗰個人食嘅番所得嘅錢乘3）。

### 眼牌
### 詐胡

## 相關
*台灣麻雀計番

## 參考


***台灣麻雀聯賽**：http://taiwanmajong.blogspot.com
寵物店

**寵物店**係賣寵物用品、寵物嘢食（例：狗糧）嘅鋪頭，有啲賣埋貓貓狗狗呢啲寵物。有啲更會做埋寵物美容、按摩，甚至寄宿安排。
飲咖啡

**飲咖啡**係有呢幾個意思：

* 畀香港廉政公署請返去問話。
* 係飲下午茶嘅另一個講法。
錶行

**錶行**，或者**表行**，係賣鐘同錶嘅鋪頭。有啲重有修理錶嘅服務，例如換電池。

## 睇埋
* 東方表行
* 時間廊
夜冷舖

**夜冷鋪**係賣二手貨嘅鋪頭。

## 夜冷嘅由來
【夜冷】呢個詞源於葡萄牙話嘅 ****，意思相等「拍賣」（auction）。Leilão 傳到廈門叫 lelang，汕頭話再將個音轉做 loy-lang，傳到廣州開始叫夜冷。

另外，香港歷史博物館名譽顧問鄭寶鴻就話，夜冷係英文**yelling**嘅音譯，即係「叫價」咁解。

## 睇下
* 收買佬
* 法庭拍賣
* 公司執笠

## 註
雜貨舖

**雜貨舖**（），又叫**士多**、**辦館**，係賣日常糧油食品嘅舖頭，亦有兼賣其他嘢。個名反映舖頭，立立雜雜乜都賣，呢啲係相對專門舖頭而言。舖頭開喺住家、屋邨附近。

香港賣糧油雜貨，多數叫雜貨舖，而賣西貨叫士多同辦館。而廣州地區統一將糧油雜貨同賣西貨地區叫做士多。有啲唔係賣糧油，而賣衫，賣針綫，賣鞋等等日常用品，通常叫百貨。而乜都兼賣，就叫超級市場。

香港隨著舊區發展重建，好多雜貨舖已冇咗，做唔住，俾大型超級市場代替。

## 貨
賣乜貨並無好嚴格分類，視乎舖頭而定，間間可以唔同，但大致可以咁分：

### 雜貨舖
* 食油：如花生油、粟米油、芥花籽油、橄欖油、 葵花籽油、沙拉油、葡萄籽油
* 鹽：如粗鹽、海鹽及餐桌鹽等
* 糖：如砂糖、黃糖、冰糖、黑糖、片糖、紅糖、蔗糖
* 米：如白米、糙米、紅米、糯米、紫米、小米、麥米、高梁米、圓江米、大黄米、黑香米、糯香糙米
* 醬：如豉油、蔴油、辣椒醬、甜醬、XO醬、芝麻醬、蝦醬、豆瓣醬、魷魚醬、喼汁、茄汁
*急凍肉 : 如雞肉、牛肉、豬肉、羊肉、水餃、燒買、蝦餃、魚蛋、火腿、香腸
* 調味料：如胡椒粉、五香粉、沙薑粉、咖哩粉、大地魚粉、雞粉、柱侯醬、麵豉醬、蒜粉
* 罐頭：如午餐肉、回鍋肉、豆豉鯪魚、鳳尾魚、紅燒元蹄、五香肉丁、梅菜扣肉、茄汁豬肉黃豆、鹵豬什、沙甸魚、吞拿魚
* 麵：如上海麵條、即食麵、 通心粉、米粉、粉絲、螺絲粉、意粉、全蛋麪、蝦子麵、魚蓉麵、蜆殼粉
* 蛋：如雞蛋、竹雞蛋、鹹蛋、皮蛋、鵪鶉蛋、鴨蛋、鵝蛋
* 其他 : 如腐竹、沙爆豬皮、炸菜、雪菜、大頭菜、腰果、白果、蝦米、乾鴨腎、乾魷魚、大地魚乾、鹹魚、白扁豆、花扁豆、紅豆、綠豆、黑豆、眉豆、·黄豆、冬菇、百合、南杏、北杏、瑤柱、合桃、蜜棗、紅棗、雪耳、花生、竹笙、臘腸、臘鴨、腐乳、南乳、白芝麻、羅漢果、薯粉、葛粉、麵粉、生粉、發粉、食用梳打粉

### 士多辦館
* 嘢飲：汽水、屈臣氏、維他奶、玉泉、綠寶橙汁、可口可樂、百事可樂、新奇士
* 雪糕雪條：雪山雪糕、牛奶公司
* 零食：蝦片、百力支、朱古力、薯片、花生
* 糖果：如瑞士糖、大白兔奶糖、椰子糖、波板糖、珍寶珠、發達糖、鳥結糖、波子糖
* 罐頭：午餐肉、回鍋肉、五香肉丁、茄汁沙甸魚
*批發急凍食品 : 如冰鮮羊扒、肥牛、豬肉、豬扒、牛肉、排骨、牛扒、海鮮
* 麵包：如嘉頓生命麵包、忌廉賓
* 餅乾：威化餅、梳打餅、檸檬夾心餅、維他消化餅、芝士餅、煙仔餅、手指餅
* 生菓：如新奇士橙、加州蘋果、香蕉
* 煙：如萬寶路、好彩、健牌、雲絲頓、駱駝
* 酒：如拿破侖、長頸、高粱酒、孖蒸酒、茅台酒
* 借電話：打長途電話
* 傳真服務

### 百貨
* 文具：如九方簿、九因歌、墨盒、墨汁、字貼、鉛筆、原子筆、鉛芯筆、鉛筆跑、筆盒、擦膠
* 衫：如羊毛衫，底衫、白恤衫、睡衣
* 鞋：如白飯魚、技巧鞋、籃球鞋、水鞋、拖鞋
* 襪、長襪、短襪、絲襪
* 旅行喼、帆布書包
* 針綫：如各種手用針、各種綫
* 波同球拍：如毽、羽毛球拍、羽毛球、乒乓波拍、乒乓波、籃球、膠波、足球、排球、網球
* 影印、過膠

## 睇埋
* 百貨
* 超級市場
文具鋪

**文具店**，或**文具鋪**，係賣文具嘅鋪頭。文具舖裏面嘅文具可謂包羅萬有，有時重會兼賣精品、玩具同書。
雞檔 (鋪)

**雞檔**係賣雞嘅檔口或者鋪頭。雞檔擺啲生雞喺度，畀個客揀，畀錢之後喺客人面前生劏隻雞。

廣東人鍾意食新鮮嘢，特別係雞，所以有雞檔喇。

## 香港嘅情況
香港嘅雞檔過幾年就會冇晒，香港政府響 2006年決定咗會改用中央屠宰，嚟減低禽流感嘅風險。

## 參考
* 中央屠宰選址改文錦渡 倘再遭反對 料斷活雞供應趕絕雞場(明報)
花檔

**花檔**或者**花舖**係賣花嘅鋪頭。大間啲叫**花店**，有啲送花服務。 情人節同埋母親節就最忙，仲有係元宵節、中秋節，因為要送果籃同紅酒。人情緊過債，唔送唔得。

## 睇埋
* 旺角花墟
涼茶鋪

**涼茶舖**，又寫做**涼茶鋪**，又叫**涼茶店**，係賣涼茶嘅嘅鋪頭。而家涼茶店嘅生意模式係中藥鋪兼賣涼茶同埋有中醫師睇中醫；又或者涼茶店賣埋甜品、龜苓膏、西米露咁。

參考香港歷史博物館，嚮1970年代左右，涼茶店係聽歌、睇電視、約女仔、講心事嘅時尚地方。當時因為唱片好貴，涼茶店有點唱機，流行貓王皮禮士利同埋披頭四。男仔幫襯涼茶店，入銀點唱機點唱畀對面位女仔聽，叫佢留意歌詞，啱聽就識到人去拍拖。

嚮唱機同電視機重係新科技嘅年代，好少人自己屋企有電視，所以想睇電視就要去涼茶舖，當時睇電視好似去戲院睇戲咁，叫杯涼茶先可以坐低同街坊一齊睇電視。當時電視係黑白片，冇話睇通宵嘅，夜晚零晨前電視台同涼茶舖都收工啦。
玩具鋪

**玩具鋪**係賣嘅玩具嘅鋪頭。

## 香港
零售通常都由文具鋪包賣玩具，但係灣仔太原街就有玩具鋪，佢哋仲係廠家嚟添。

## 睇埋
* 玩具反斗城
* Carl Loebner Torgau
* 遙控模型
專門店

**專門店**，係鋪頭嘅一種。一般賣嘅嘢只有一種，好似賣刀嘅專門店，不過，專門店勝在同一種嘢都有好多唔同嘅款式，同埋通常好了解各樣嘢嘅特質。
樓上鋪

**樓上舖**係鋪頭嘅一種，因為開喺二樓或閣樓甚至較高樓層度，有時要搭𨋢先去到，所以咁叫。

香港、東京、廣州呢啲大城市租貴，樓上舖租平啲，而鋪頭都要垂直向「高空」發展。

樓上鋪冇地鋪嘅人流優勢，所以一般靠做熟客生意為主。吸引生客要有計，加強廣告宣傳，例如工廠區，商廈樓上鋪話開倉日。因應樓上舖對推廣同業務拓展方面嘅需要，市場上又衍生出一種相關嘅專業顧問行業，專責為樓上鋪發掘新生意契機，同埋幫佢策劃推廣活動同行銷工作。

## 攷
飛髮舖

**飛髮舖**，家陣興叫**髮型屋**同**髮廊**，係幫人飛髮嘅舖頭，入面幫人剪髮嘅叫飛髮師傅或髮型師，亦有專門幫人洗頭嘅叫洗頭仔／妹。飛髮舖除咗幫人剪髮、洗頭，亦幫人電髮、做負離子、染髮等等。傳統嘅飛髮舖門口都會有一個紅白藍三色會轉嘅燈，等人一睇就知有飛髮舖。據講，呢個紅白藍三色燈係源自法國。

## 睇埋
* 陸軍裝
* 花旗裝
* 電髮
* 洗頭水
* 按摩
* 修甲
* 單剪
波 (搞清楚)

**[[波]]**通常指運動用品，亦可能指：
*波 (物理)：物理學嘅波。
*𢆡：哺乳器官。
*宴會：沿自英文「ball」 嘅音譯。
*風球
*波 (髮型)，用風筒同定型髮膠吹出嚟。
*酒精呼氣測試，俗稱「吹波波」。
*氣球
*波箱簡稱，亦指波箱傳動等級序値或數量。
## 睇埋
*球 (搞清楚)
The pancakes

係香港一個單人匹馬嘅樂隊。成員得獨立自作自唱歌手****，亦都自稱**阿戟**，原名**蔡明麗**(**Choi Ming Lai Dejay**)，但唔中意公開自己中文全名。呢個樂隊最特別嘅地方，係dejay把聲似細路，而啲歌明朗簡單易上口。嘅歌，多數都係英文歌來嘅。不過都有唔少廣東歌。

曾經響中華電力告白出現過。佢嘅歌用過響九巴、𣾀豐、生力啤、Qoo、麥兜告白上面，亦都做過麥兜電影配樂。

## 生平
係1996年入讀香港大學翻譯系，入住利希慎堂。讀港大期間，佢讀過科(音樂科技)，發覺自己一個都可以做音樂。佢同其他人夾過Band。1996年三人，。1997年自己一個搞。1999年又搞過三人 。唔同表演有唔同嘅樂隊名，不過到咗，就定咗落來。1999年文學士畢業，響香港歌德學院()圖書館做過嘢。

之後佢唔做圖書館，轉為全職唱歌。佢做唱片全部係自己一手一腳做嘅，唔理係作曲，填詞，彈樂器，唱歌，錄音，混音都係自己搞掂。佢17歲先學結他，佢亦都識玩少少鍵琴。不過響台佢只係會用一種樂器。唔單止呢，佢連管理宣傳都自己搞埋。

搵過西班牙幫手，出版佢嘅唱片。同一時間佢自己搞埋。香港就負責，而世界各地就搞，但係宜家同嘅合約暫時已經完左。

2005年，第廿四屆香港電影金像獎，佢就憑《麥兜菠蘿油王子》裏《咁咁咁》得到最佳原創電影歌曲獎。呢套戲裏面，佢同角色Miss Chan Chan配音。

## 唱片
;大碟
*Les Bonbons Sont Bons (2000年1月). 
*Pancakes can panick (2000年8月).
*All already ready (2002年5月).
*Stereo Radio/ Left (2003年2月).
*Stereo Radio/ Right (2003年8月).
*Everyone has a Secret (2005年9月).

;單碟
*Demo Demo No.1 (2000年3月)

;夾份出嘅唱片
* ok karaoke (同alok；2001年7月)
* freeplay (同Chet Lam，重有ketchup；2004年3月)

;Elefant records發行嘅唱片
* Captain Curtain (2001年3月)
* Flying in the blue sky on a frying pan (2001年11月)

## 廣告音樂
;香港
* 九龍巴士，2000年7月, **a** (來自大碟*les bonbons sont bons*)
* 𣾀豐 香港信用咭, 2000年12月, **patronage** (來自大碟*pancakes can panick*). 
* 生力啤, 2001年4月, **wala wala** (來自大碟les bonbons sont bons) and 11 unreleased songs.
* 中華電力, 2001年7月, *the pancakes and the music*.
* Qoo飲品, 2002年8月, the Qoo song.
* 香港政府 康文署, 2006年7月, incidental music for public pools advertisement.

;歐洲
* Kia Motors Motors, 2007年, **tell me the truth before one of us dies** (來自大碟stereo radio/right)用咗做廣告"cee´d sporty wagon Spot". 睇告白 http://www.kia4u.de/modelle/ceedsporty/images/tv/flash/breakdown/tvspot_breakdown.php㩒呢度.

## 註


## 出面網頁
*the pancakes' official website
*Elefant Records
藥材鋪

**藥材鋪**係賣中藥嘅鋪頭。有啲藥材鋪有中醫師註診。

賣西藥嘅藥房，而中西藥都賣嘅**中西藥房**。
陰道

**陰道**係一條圓管狀，連起子宮同外面世界嘅通道。係雌性哺乳動物同某啲雌性無脊椎動物嘅**生殖管道**，亦即係孲𤘅子出世要經過嘅地方，亦係用嚟接受雄性生殖細胞或者精子。

喺女人度，陰道排經血（月經產物）出嚟，同埋性交用。
波

**波**（，**ball**），又叫**球**（），係一嚿圓碌碌、圓氹氹嘅嘢，一般用喺球賽、運動、玩嗰度。波係攞嚟踢、打、拍、射、「篤」……亦可以用頭、手、腳、架生（拍、cue、棍）嚟玩……

有啲人話波子唔算係波，不過又唔知點解。吹波都算係波。

## 波

File:Baseball (crop).jpg|棒球
File:Basketball.png|籃球
File:Cricket-ball-red-madeinaustralia.jpg|木球
File:Billiards balls.jpg|桌球
File:Brine lax ball.jpg|曲棍球
File:Sherrin.png|澳式足球
File:Tennis_ball_01.jpg|網球
File:Wilson American football.jpg|美式足球
File:Golfball.jpg|高爾夫球
File:Softball.jpg|壘球
電器

**電器**，係行濕電嘅機器，尤其係家用機器。電器講求用法簡單，目的係方便人家居生活。以前嘅電器係由摩打或者發熱絲，現代電器一般都有唔少電子零件，等佢有更加多自動功能。專賣電器嘅地方叫電器鋪。其實用電池嘅產品都係叫做電器，例如電筒，不過而家有電路板所以有啲人改口叫做電子消費品。

## 例子
*風扇、冷氣機、洗衣機、乾衣機、電熱水爐、熨斗、吸塵機；
*電視機、錄影機、影碟機、音響 hi-fi、手提攝錄機、手提電話；
*雪櫃、洗碗碟機、消毒碗櫃、微波爐；
*電飯煲、電磁爐、焗爐、多士爐、豆漿機、榨汁機、攪拌機、麵包機；
*電動鬚刨、剃毛器、電風筒、電動牙刷等。